text:
- मुखपृष्ठ
- अनचिन्हार आखरक परिचय
- गजल शास्त्र आलेख
- हिंदी फिल्मी गीतमे बहर
- भजनपर गजलक प्रभाव
- अन्य भारतीय भाषाक गजलमे बहर
- समीक्षा/आलोचना/समालोचना
- गजल सम्मान
- गजलकार परिचय शृखंला
- गजलसँ संबंधित आडियो/वीडियो
- विश्व गजलकार परिचय शृखंला
- छंद शास्त्र
- कापीराइट सूचना
- अपने एना अपने मूँह
- गजलक इस्कूल
- गजलकार
- अर्चा-चर्चा-परिचर्चा
- आन-लाइन मोशायरा
- आशीष अनचिन्हारक रचना संसार
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Tuesday, 31 December 2013
गजल
गजल-1.75
भरि भरि दिन अपने सन नीक काम दऽ गेलौं
निज आँचरकेँ छाहरिमे अराम दऽ गेलौं
जाइत जाइत बडका टा इनाम दऽ गेलौं
हमर नाम संगे अपन नाम दऽ गेलौं
चोरायल बातक परतपर परत खुलै अछि
चुँकि भाषण दू बगली ठाम ठाम दऽ गेलौं
अपने गलतीपर हम आइ कानि रहल छी
छल नेहक जे जे चिट्ठी तमाम दऽ गेलौं
दू टा प्रेमक टोला आगिमे जरि जेतै
गप बढ़ितै ताहिसँ पहिने विराम दऽ गेलौं
2222-2221-2122-2
अमित मिश्र
भरि भरि दिन अपने सन नीक काम दऽ गेलौं
निज आँचरकेँ छाहरिमे अराम दऽ गेलौं
जाइत जाइत बडका टा इनाम दऽ गेलौं
हमर नाम संगे अपन नाम दऽ गेलौं
चोरायल बातक परतपर परत खुलै अछि
चुँकि भाषण दू बगली ठाम ठाम दऽ गेलौं
अपने गलतीपर हम आइ कानि रहल छी
छल नेहक जे जे चिट्ठी तमाम दऽ गेलौं
दू टा प्रेमक टोला आगिमे जरि जेतै
गप बढ़ितै ताहिसँ पहिने विराम दऽ गेलौं
2222-2221-2122-2
अमित मिश्र
गजल/आलेखक लेखक/प्रस्तुतकर्ता छथि: Amit Kumar at 12/31/2013 09:02:00 pm No comments: एहि पोस्टक लिंक।
गजल
गजल-1.74
घुरि गेल नव दिन घुरि कऽ तेँ गाम आबू
गामेक बाटक काँटकेँ मिल बहारू
छै स्वर्ण जिनगी मन मुदा कोइला छै
जे झोल अछि पसरल किओ आबि झारू
खुश छी जखन धरि तखन धरि मोन लागय
तेँ मोनकेँ दुख दिससँ सदिखन हटाबू
छै खूनमे गरमी मुदा डेरबुक मन
सूतल हियामे सूर्य सन आगि लेसू
धधकैछ जे क्रांती तखर बात कम हो
जे चुल्ही शीतल भेल तकरा पजारू
बड भूख रचि लेलौं सिनोहो बहुत अछि
साहित्य बड लिखलैछ, नव कलम आनू
मुस्तफाइलुन-मुस्तफाइलुन-फाइलातुन
2212-2212-2122
अमित मिश्र
घुरि गेल नव दिन घुरि कऽ तेँ गाम आबू
गामेक बाटक काँटकेँ मिल बहारू
छै स्वर्ण जिनगी मन मुदा कोइला छै
जे झोल अछि पसरल किओ आबि झारू
खुश छी जखन धरि तखन धरि मोन लागय
तेँ मोनकेँ दुख दिससँ सदिखन हटाबू
छै खूनमे गरमी मुदा डेरबुक मन
सूतल हियामे सूर्य सन आगि लेसू
धधकैछ जे क्रांती तखर बात कम हो
जे चुल्ही शीतल भेल तकरा पजारू
बड भूख रचि लेलौं सिनोहो बहुत अछि
साहित्य बड लिखलैछ, नव कलम आनू
मुस्तफाइलुन-मुस्तफाइलुन-फाइलातुन
2212-2212-2122
अमित मिश्र
गजल/आलेखक लेखक/प्रस्तुतकर्ता छथि: Amit Kumar at 12/31/2013 07:27:00 pm No comments: एहि पोस्टक लिंक।
गजल
गजल-1.73
अलच्छे चीज लेल दुनियाँ रकटल अछि देखू
मनुख खैरात केर जलमे भासल अछि देखू
कहै छथि हमर हमर ओ, सोचै नै छथि आनक
असलमे बाट हुनक मोनक महकल अछि देखू
कतौ छै बन्न महलमे इज्जत धरि छिड़िआयल
कतौ टाटोक कुटिरमे सब घेरल अछि देखू
कहै सब छोटकेक दुनियाँ उजड़ल अछि केवल
मुदा बड़कोक आरि धरि बड कपचल अछि देखू
"अमित" मारय किओ जँ पाथर, नै हिम्मत हारू
बुझू जे अपन सब सितारा चमकल अछि देखू
1222-2122-22222
अमित मिश्र
अलच्छे चीज लेल दुनियाँ रकटल अछि देखू
मनुख खैरात केर जलमे भासल अछि देखू
कहै छथि हमर हमर ओ, सोचै नै छथि आनक
असलमे बाट हुनक मोनक महकल अछि देखू
कतौ छै बन्न महलमे इज्जत धरि छिड़िआयल
कतौ टाटोक कुटिरमे सब घेरल अछि देखू
कहै सब छोटकेक दुनियाँ उजड़ल अछि केवल
मुदा बड़कोक आरि धरि बड कपचल अछि देखू
"अमित" मारय किओ जँ पाथर, नै हिम्मत हारू
बुझू जे अपन सब सितारा चमकल अछि देखू
1222-2122-22222
अमित मिश्र
गजल/आलेखक लेखक/प्रस्तुतकर्ता छथि: Amit Kumar at 12/31/2013 07:27:00 pm No comments: एहि पोस्टक लिंक।
गजल
गजल-1.72
अहाँ आबि कऽ ने एलौं हमर आँगन
अहाँ घूरि कऽ ने गेलौं हमर आँगन
झरकि गेल कदीमा जरि गेल सजमनि
वियोगेक विहनि देलौं हमर आँगन
कहै छै जे जरि गेलै जातिक कनोजरि
मुदा फेर तँ ने खेलौं हमर आँगन
बिखिन-बिखिन कते देतै गारि जनता
जँ ने जीत कऽ बौएलौं हमर आँगन
फरकि रहल हमर वायाँ आँखि, शाइत
नजरि-गुजरि लगा देलौं हमर आँगन
खसल मोन भठल अछि आ नठल दुनियाँ
"अमित" चिन्ह तऽ ने पेलौं हमर आँगन
1221-1222-2122
अमित मिश्र
अहाँ आबि कऽ ने एलौं हमर आँगन
अहाँ घूरि कऽ ने गेलौं हमर आँगन
झरकि गेल कदीमा जरि गेल सजमनि
वियोगेक विहनि देलौं हमर आँगन
कहै छै जे जरि गेलै जातिक कनोजरि
मुदा फेर तँ ने खेलौं हमर आँगन
बिखिन-बिखिन कते देतै गारि जनता
जँ ने जीत कऽ बौएलौं हमर आँगन
फरकि रहल हमर वायाँ आँखि, शाइत
नजरि-गुजरि लगा देलौं हमर आँगन
खसल मोन भठल अछि आ नठल दुनियाँ
"अमित" चिन्ह तऽ ने पेलौं हमर आँगन
1221-1222-2122
अमित मिश्र
गजल/आलेखक लेखक/प्रस्तुतकर्ता छथि: Amit Kumar at 12/31/2013 07:26:00 pm No comments: एहि पोस्टक लिंक।
Saturday, 28 December 2013
गजल
गजल-1.71
हँ सम्भव छै हमर आँखिमे मिसियो पानि नै होइ
असम्भव छै हुनक मोनमे कोनो आनि* नै होइ
सबूतो संग रखियौ बदलबै छै जखन दिल अपन
जखन धरि नजरिकेँ बातकेँ कोनो मानि नै होइ
हमर तोहर कथी छै जगतमे की ककर छै बाज
मरै धरि भोग पाछू धनक छप्पर तानि नै होइ
कुकुर सन जीव जिनगी महलमे बैसल तँ काटैछ
मरै छै वैह जै लोक लऽग कुकुकर बानि* नै होइ
जखन टूटैछ ककरो हिया छिड़िया जाइ छै सगर
हँसब लागैछ भारी "अमित" कनिको कानि नै होइ
*आनि= ईर्ष्या
*बानि= आदत
1222-122-1222-212-21
अमित मिश्र
हँ सम्भव छै हमर आँखिमे मिसियो पानि नै होइ
असम्भव छै हुनक मोनमे कोनो आनि* नै होइ
सबूतो संग रखियौ बदलबै छै जखन दिल अपन
जखन धरि नजरिकेँ बातकेँ कोनो मानि नै होइ
हमर तोहर कथी छै जगतमे की ककर छै बाज
मरै धरि भोग पाछू धनक छप्पर तानि नै होइ
कुकुर सन जीव जिनगी महलमे बैसल तँ काटैछ
मरै छै वैह जै लोक लऽग कुकुकर बानि* नै होइ
जखन टूटैछ ककरो हिया छिड़िया जाइ छै सगर
हँसब लागैछ भारी "अमित" कनिको कानि नै होइ
*आनि= ईर्ष्या
*बानि= आदत
1222-122-1222-212-21
अमित मिश्र
गजल/आलेखक लेखक/प्रस्तुतकर्ता छथि: Amit Kumar at 12/28/2013 07:01:00 am No comments: एहि पोस्टक लिंक।
Monday, 23 December 2013
गजल
तोरा लगसँ जखन आबी हम
जिवनक गीत सदति गाबी हम
बजलो गप्प बिसरि गेलै ओ
बर्खक बर्ख तँ मूँहे बाबी हम
प्रेमक फूल उधारे भेटल
खुब्बे लोढ़ि क' भरि लाबी हम
ओ हरजाइ छलै से कहि कहि
अपने नेत तँ देखाबी हम
नटुआ नाचि क' चलियो गेलै
शमियानाक गला दाबी हम
नोरक मोसि हँसी सन कागत
अगबे नीक गजल पाबी हम
सभ पाँतिमे 2221-1222-2 मात्राक्रम अछि
गजल/आलेखक लेखक/प्रस्तुतकर्ता छथि: Ashish Anchinhar at 12/23/2013 02:13:00 pm No comments: एहि पोस्टक लिंक।
Saturday, 21 December 2013
गजल
सौंसे सिरा हाटपर खा तीमन घरक तीत लगलै
सुलबाइ बाबूक गप्पसँ ससुरक वचन हीत लगलै
अप्पन घरक खेत आँगनमे खटब बुड़िबक सनककेँ
परदेशमे नाक अप्पन रगड़ैत नव रीत लगलै
आदर्श काजक चलब गामे-गाम झंडा लऽ आगू
माँगेत घर भरि तिलक बेटा बेरमे जीत लगलै
प्रेम तँ बदलै सभक बुझि धन बल अमीरी गरीबी
निर्धन अछूते रहल धनिकाहा कते मीत लगलै
माए बहिन केर बोलसँ सभकेँ लगै कानमे झ’र
सरहोजि साइरक गप ‘मनु’केँ मधुरगर गीत लगलै
(बहरे मुजस्सम वा मुजास, मात्रा क्रम – २२१२-२१२२/२२१२-२१२२)
जगदानन्द झा ‘मनु’
सुलबाइ बाबूक गप्पसँ ससुरक वचन हीत लगलै
अप्पन घरक खेत आँगनमे खटब बुड़िबक सनककेँ
परदेशमे नाक अप्पन रगड़ैत नव रीत लगलै
आदर्श काजक चलब गामे-गाम झंडा लऽ आगू
माँगेत घर भरि तिलक बेटा बेरमे जीत लगलै
प्रेम तँ बदलै सभक बुझि धन बल अमीरी गरीबी
निर्धन अछूते रहल धनिकाहा कते मीत लगलै
माए बहिन केर बोलसँ सभकेँ लगै कानमे झ’र
सरहोजि साइरक गप ‘मनु’केँ मधुरगर गीत लगलै
(बहरे मुजस्सम वा मुजास, मात्रा क्रम – २२१२-२१२२/२२१२-२१२२)
जगदानन्द झा ‘मनु’
गजल/आलेखक लेखक/प्रस्तुतकर्ता छथि: जगदानन्द झा 'मनु' at 12/21/2013 10:20:00 pm No comments: एहि पोस्टक लिंक।
Friday, 20 December 2013
गजल
गजल-1.70
राति चन्ना उगल छलै की ने
घोघ हुनकर उठल छलै की ने
देश भरिमे सुखार पैसल छै
झील नैनक भरल छलै की ने
ने खसल तेल ने धुआँ उठलै
मोन ओकर जरल छलै की ने
साँझ धरि साँस उजरि गेलै यौ
प्रात नैना मिलल छलै की ने
जखन भेलै "अमित" घटे भेलै
लाभ अनकर जुटल छलै की ने
212-212-1222
फाइलुन-फाइलुन-मफाईलुन
अमित मिश्र
राति चन्ना उगल छलै की ने
घोघ हुनकर उठल छलै की ने
देश भरिमे सुखार पैसल छै
झील नैनक भरल छलै की ने
ने खसल तेल ने धुआँ उठलै
मोन ओकर जरल छलै की ने
साँझ धरि साँस उजरि गेलै यौ
प्रात नैना मिलल छलै की ने
जखन भेलै "अमित" घटे भेलै
लाभ अनकर जुटल छलै की ने
212-212-1222
फाइलुन-फाइलुन-मफाईलुन
अमित मिश्र
गजल/आलेखक लेखक/प्रस्तुतकर्ता छथि: Amit Kumar at 12/20/2013 12:51:00 pm No comments: एहि पोस्टक लिंक।
Thursday, 19 December 2013
गजल
डूबने बिनु बुझब कोना निशा की छै
प्रेम बिनु केने कि जानब सजा की छै
बसि क’ धारक कात हेलब सिखब कोना
आउ देखी कूदि एकर मजा की छै
नोकरी कय नै कियो धन कमेलक बड़
अपन मालिक बनु तँ एहिसँ भला की छै
आइ अप्पन बलसँ पीएम बनतै ओ
हारि झूठ्ठे ढोल पीटब हबा की छै
रोडपर कोनो करेजक परल टुकड़ा
ओहि छनमे ‘मनु’सँ पुछबै दया की छै
(बहरे कलीब, मात्रा क्रम, २१२२-२१२२-१२२२)
प्रेम बिनु केने कि जानब सजा की छै
बसि क’ धारक कात हेलब सिखब कोना
आउ देखी कूदि एकर मजा की छै
नोकरी कय नै कियो धन कमेलक बड़
अपन मालिक बनु तँ एहिसँ भला की छै
आइ अप्पन बलसँ पीएम बनतै ओ
हारि झूठ्ठे ढोल पीटब हबा की छै
रोडपर कोनो करेजक परल टुकड़ा
ओहि छनमे ‘मनु’सँ पुछबै दया की छै
(बहरे कलीब, मात्रा क्रम, २१२२-२१२२-१२२२)
गजल/आलेखक लेखक/प्रस्तुतकर्ता छथि: जगदानन्द झा 'मनु' at 12/19/2013 07:46:00 pm No comments: एहि पोस्टक लिंक।
Wednesday, 18 December 2013
गजल
हम ईर घाट
तों वीर घाट
चुभकू कनेक
मिठ खीर घाट
घूसक नदी तँ
जंजीर घाट
बंदूक संग
छै तीर घाट
देहात नग्र
बेपीर घाट
सभ पाँतिमे 2212+1 मात्राक्रम
तों वीर घाट
चुभकू कनेक
मिठ खीर घाट
घूसक नदी तँ
जंजीर घाट
बंदूक संग
छै तीर घाट
देहात नग्र
बेपीर घाट
सभ पाँतिमे 2212+1 मात्राक्रम
गजल/आलेखक लेखक/प्रस्तुतकर्ता छथि: Ashish Anchinhar at 12/18/2013 10:45:00 am No comments: एहि पोस्टक लिंक।
Tuesday, 17 December 2013
गजल
दर्दसँ भरल गजल छी हम
शोकसँ सजल महल छी हम
सुख केर आशमे बैसल
दुखमे खिलल कमल छी हम
भितरी उदास रहितो बस
बाहरसँ बनि हजल छी हम
जिनगी कऽ बाटपर सदिखन
सहि चोट नित चलल छी हम
कुन्दन सुना रहल अछि ई
संघर्षमे अटल छी हम
मात्रा क्रम :२२१२+१२२२
© कुन्दन कुमार कर्ण
शोकसँ सजल महल छी हम
सुख केर आशमे बैसल
दुखमे खिलल कमल छी हम
भितरी उदास रहितो बस
बाहरसँ बनि हजल छी हम
जिनगी कऽ बाटपर सदिखन
सहि चोट नित चलल छी हम
कुन्दन सुना रहल अछि ई
संघर्षमे अटल छी हम
मात्रा क्रम :२२१२+१२२२
© कुन्दन कुमार कर्ण
गजल/आलेखक लेखक/प्रस्तुतकर्ता छथि: Kundan Kumar Karna at 12/17/2013 01:42:00 pm No comments: एहि पोस्टक लिंक।
खोजबीनक कूट-शब्द: कुन्दन कुमार कर्ण, गजल
Friday, 13 December 2013
गजल
आब चाही बस अहाँ केर मुस्कीटा
नै मरब पीने बिनु प्रेम चुस्कीटा
जे अहाँ बजलौं करू ओकरो पूरा
की अहूँ भेलौं खली बम्म फुस्कीटा
नै कटाबू नाक आबू सभक सोंझाँ
की तरे-तर रहब मारैत भुस्कीटा
डर लगैए भीड़मे नै निकलु बाहर
देख टीभी बसि घरे करब टुस्कीटा
मनु दखेलौं सभक अपनो कनी देखू
बिसरि अप्पन काज नै बनब घुस्कीटा
गजल/आलेखक लेखक/प्रस्तुतकर्ता छथि: जगदानन्द झा 'मनु' at 12/13/2013 08:46:00 pm No comments: एहि पोस्टक लिंक।
Thursday, 12 December 2013
गजल
जय दुर्गा जय अम्बे जय काली मैया
जय भवतारणि नरकक भयहारी मैया
महिसासुरघाती सुर मुनि अर्चित पूजित
जय गौरी श्यामा जय दुखटारी मैया
टप टप शोणित लप लप जीहक संगम छै
नारी नै अबला सभपर भारी मैया
पापी पुण्यात्मा जोगी भोगी सभ ई
कहलक जे तों मुदमंगलकारी मैया
गे हम लिखबौ कोना तोरा बारेमे
हम छी बच्चा तों पालनकारी मैया
सभ पाँतिमे 222+222+222+22 मात्राक्रम अछि।
जय भवतारणि नरकक भयहारी मैया
महिसासुरघाती सुर मुनि अर्चित पूजित
जय गौरी श्यामा जय दुखटारी मैया
टप टप शोणित लप लप जीहक संगम छै
नारी नै अबला सभपर भारी मैया
पापी पुण्यात्मा जोगी भोगी सभ ई
कहलक जे तों मुदमंगलकारी मैया
गे हम लिखबौ कोना तोरा बारेमे
हम छी बच्चा तों पालनकारी मैया
सभ पाँतिमे 222+222+222+22 मात्राक्रम अछि।
गजल/आलेखक लेखक/प्रस्तुतकर्ता छथि: Ashish Anchinhar at 12/12/2013 10:24:00 am No comments: एहि पोस्टक लिंक।
Tuesday, 10 December 2013
गजल
हम रटै छी गोविन्द गिरधारीकेँ
हम तकै छी मुरली मनोहारीकेँ
देवकी वसुदेवक जशोदा नंदक
पूत गोपी वल्लभ जमुन तारीकेँ
जे उबारथि तारथि उठाबथि चाहथि
हम कहै छी तै कंस संहारीकेँ
पूजि ने थकलहुँ हम सुदामा मित्रक
द्रौपदी सत इज्जतक रखबारीकेँ
जै कहैए जमुना कदम्बक गाछो
रास रचि गीता कहि क' भयहारीकेँ
हरे रामा हरे रामा रामा रामा हरे हरे
हरे कृष्णा हरे कृष्णा कृष्णा कृष्णा हरे हरे
सभ पाँतिमे 2122+2212+222 मात्राक्रम अछि।अंतिम शेरक बाद पारम्परिक पदक प्रयोग अछि।
हम तकै छी मुरली मनोहारीकेँ
देवकी वसुदेवक जशोदा नंदक
पूत गोपी वल्लभ जमुन तारीकेँ
जे उबारथि तारथि उठाबथि चाहथि
हम कहै छी तै कंस संहारीकेँ
पूजि ने थकलहुँ हम सुदामा मित्रक
द्रौपदी सत इज्जतक रखबारीकेँ
जै कहैए जमुना कदम्बक गाछो
रास रचि गीता कहि क' भयहारीकेँ
हरे रामा हरे रामा रामा रामा हरे हरे
हरे कृष्णा हरे कृष्णा कृष्णा कृष्णा हरे हरे
सभ पाँतिमे 2122+2212+222 मात्राक्रम अछि।अंतिम शेरक बाद पारम्परिक पदक प्रयोग अछि।
गजल/आलेखक लेखक/प्रस्तुतकर्ता छथि: Ashish Anchinhar at 12/10/2013 07:47:00 pm No comments: एहि पोस्टक लिंक।
Sunday, 8 December 2013
गजल
धमसँ टुटि गेल चार हम्मर
छै जरल ई कपार हम्मर
देश एना चलैत रहलै
दूध अनकर लथार हम्मर
मार्क्सवादीक ई नियम छै
खेत अनकर पथार हम्मर
देखिते ई हरियरका सभ
टपसँ चुबि गेल लार हम्मर
खीर ओक्कर सनेश ओक्कर
बासि तेबासि माँड़ हम्मर
सभ पाँतिमे 2122+12+122 मात्राक्रम अछि।
गजल/आलेखक लेखक/प्रस्तुतकर्ता छथि: Ashish Anchinhar at 12/08/2013 03:34:00 pm No comments: एहि पोस्टक लिंक।
Saturday, 7 December 2013
गजल
जे हमरा लेल विपदा अछि
से हुनका लेल सुविधा अछि
खसि पड़लै नोर ऐठाँ से
किनको सुख केर बखरा अछि
एहन जीवन तँ सभ चाहत
ऐ प्रेमक नाम झगड़ा अछि
नै ओसेबै तँ सर्वोत्तम
हम्मर जिनगी त खखरा अछि
उठलै अनघोल चारू दिस
सगरो घोघक तँ पहरा अछि
सभ पाँतिमे 2222+1222 मात्राक्रम।
से हुनका लेल सुविधा अछि
खसि पड़लै नोर ऐठाँ से
किनको सुख केर बखरा अछि
एहन जीवन तँ सभ चाहत
ऐ प्रेमक नाम झगड़ा अछि
नै ओसेबै तँ सर्वोत्तम
हम्मर जिनगी त खखरा अछि
उठलै अनघोल चारू दिस
सगरो घोघक तँ पहरा अछि
सभ पाँतिमे 2222+1222 मात्राक्रम।
गजल/आलेखक लेखक/प्रस्तुतकर्ता छथि: Ashish Anchinhar at 12/07/2013 11:09:00 am No comments: एहि पोस्टक लिंक।
Sunday, 1 December 2013
अपने एना अपने मूँह-21
नवम्बर २०१३मे अनचिन्हार आखरपर कुल ९टा पोस्ट भेल जकर विवरण एना अछि---
अमित मिश्राक १टा पोस्टमे १टा गजल अछि।
आशीष अनचिन्हारक कुल ६टा पोस्टमे--- तीन टा गजल, एकटा पोस्टमे योगानंद हीरा जीक गजल प्रस्तुत भेल, एकटा पोस्टमे चंदन झा जीक १टा आलोचना प्रस्तुत भेल। १टा पोस्टमे अपने एना अपने मूँह आएल।
जगदानंद झा मनु जीक २टा पोस्टमे २टा गजल अछि।
ऐकेँ अलावे १५ नवम्बर २०१३केँ विदेहक १४२म अंक " गजल आलोचना-समालोचना-समीक्षा " विशेषांक छल। ऐ विशेषांकमे आन विधाक रचना ओ स्थायी स्तंभ छोड़ि गजलक आलोचना एना आएल---
१) अमित मिश्रा जीक २ आलेख अछि।
२) आशीष अनचिन्हारक १० टा आलेख अछि।
३) ओमप्रकाश जीक ६टा आलेख अछि।
४) गजेन्द्र ठाकुर जीक ४टा आलेख अछि ( संपादकीय सहित )
५) चंदन झा जीक १ टा आलेख अछि।
६) जगदीश चंद्र ठाकुर अनिल जीक २टा आलेख अछि।
७) जगदानंद झा मनु जीक १टा आलेख अछि।
८) धीरेन्द्र प्रेमर्षि जीक १टा आलेख अछि।
९) मुन्ना जीक १टा आलेख अछि।
मने कुल मिला क' ९टा आलोचक केर २८ टा आलेख अछि।
अमित मिश्राक १टा पोस्टमे १टा गजल अछि।
आशीष अनचिन्हारक कुल ६टा पोस्टमे--- तीन टा गजल, एकटा पोस्टमे योगानंद हीरा जीक गजल प्रस्तुत भेल, एकटा पोस्टमे चंदन झा जीक १टा आलोचना प्रस्तुत भेल। १टा पोस्टमे अपने एना अपने मूँह आएल।
जगदानंद झा मनु जीक २टा पोस्टमे २टा गजल अछि।
ऐकेँ अलावे १५ नवम्बर २०१३केँ विदेहक १४२म अंक " गजल आलोचना-समालोचना-समीक्षा " विशेषांक छल। ऐ विशेषांकमे आन विधाक रचना ओ स्थायी स्तंभ छोड़ि गजलक आलोचना एना आएल---
१) अमित मिश्रा जीक २ आलेख अछि।
२) आशीष अनचिन्हारक १० टा आलेख अछि।
३) ओमप्रकाश जीक ६टा आलेख अछि।
४) गजेन्द्र ठाकुर जीक ४टा आलेख अछि ( संपादकीय सहित )
५) चंदन झा जीक १ टा आलेख अछि।
६) जगदीश चंद्र ठाकुर अनिल जीक २टा आलेख अछि।
७) जगदानंद झा मनु जीक १टा आलेख अछि।
८) धीरेन्द्र प्रेमर्षि जीक १टा आलेख अछि।
९) मुन्ना जीक १टा आलेख अछि।
मने कुल मिला क' ९टा आलोचक केर २८ टा आलेख अछि।
गजल/आलेखक लेखक/प्रस्तुतकर्ता छथि: Ashish Anchinhar at 12/01/2013 05:48:00 pm No comments: एहि पोस्टक लिंक।
खोजबीनक कूट-शब्द: अनचिन्हार, अपने एना अपने मूँह
गजल
करेजामे अपन हम की बसेने छी
अहाँकेँ नामटा लिख-लिख नुकेने छी
बितैए राति नै कनिको कटैए दिन
अहाँकेँ बाटमे पपनी सजेने छी
हमर ठोरक हँसीकेँ देख नै हँसियौ
अहाँ हँसि लिअ दरद तेँ हम दबेने छी
हमर जीवन अहाँ बिनु नै छलै जीवन
मनुक्खसँ देवता हमरा बनेने छी
निसा ई गजलमे आँखिक अहीँकेँ ‘मनु’
बुझू नै हम महग ताड़ी चढ़ेने छी
(बहरे हजज, मात्रा क्रम – १२२२-१२२२-१२२२)
जगदानन्द झा ‘मनु’
गजल/आलेखक लेखक/प्रस्तुतकर्ता छथि: जगदानन्द झा 'मनु' at 12/01/2013 05:32:00 pm No comments: एहि पोस्टक लिंक।
अरविन्दजीक आजाद गजल
प्रस्तुत अछि जगदीश चंद्र ठाकुर अनिल जीक ई आलोचना
अरविन्दजीक आजाद गजल
मैथिलीयोमे गजल पर खूब काज भेल अछि आ एखनो भ’ रहल अछि। गजेन्द्र ठाकुर गजलक व्याकरण विस्तार सँ प्रस्तुत केलनि आ अपनो बहुत गजल लिखलनि. आशीष अनचिन्हार मैथिली गजल ले’ स्वतंत्र साइट बनाक’ व्याकरण कें स्थापित करबामे अपनो योगदान करैत अपनो बहुत गजल लिखलनि आ आओर बहुत गोटे सँ गजल लिखबौलनि आ से काज एखनो क’ रहल छथि हिनका दूनू गोटेक अतिरिक्त आर बहुत गोटे मैथिली गजलकें समृद्ध करबामे योगदान क’ रहल छथि।ई प्रसन्नताक बात थिक। हमरा जनैत गजलकारक मुख्य तीनटा वर्ग अछि। एक वर्ग ओ अछि जाहिमे रचनाकार पहिने गजलक व्याकरण पढलनि आ तकरा बाद ओही अनुसारे गजल लिख’ लगलाह. दोसर वर्गमे ओ गजलकार सभ छथि जे पहिने गजल लिख’ लगलाह , बादमे गजलक व्याकरण दिस घ्यान गेलनि आ ओहि अनुसारे लिखबाक प्रयास कर’ लगलाह. तेसर वर्गमे ओ लोकनि छथि जे गजल सूनि क’, पढि क’ लीख’ लगलाह आ लीखैत चल गेलाह, पाछां उनटि क’ नहि तकलनि.ओ मात्रा अथवा वर्ण गनि क’ षेर लिखबाक-कहबाक चक्करमे नहि पडि अपन बातकें केंन्द्रमे राखि धडाधड लिखैत चल गेलाह आ लिखैत जा रहल छथि।
‘बहुरूपिया प्रदेशमे’ मात्र 24 दिनमे लीखल गेल 66टा गजलक संग्रह थीक जाहिमे गजलकार अरविन्द ठाकुरजीक कथन पर ध्यान देल जाए: ‘हम जे कहय चाहैत छी से महत्वपूर्ण छैक,ताहि लेल व्याकरण टूटय कि विधा विशेषक मापदंड,तकर हमरा परवाहि नहि अछि। ओकरा भल चाही त’हमर सहायक हुअए,बाधा ठाढ नहि करए ।’ गजलकारक एहि कथनकें ध्यानमे राखि जँ हिनक गजल पढब त नीक लागत। 66 टा गजलमे 10टा गजल एहेन अछि जाहिमे रदीफ अछि,काफिया नहि. 16 टा एहेन अछि जाहिमे काफिया अछि,रदीफ नहि. 40 टा गजलमे रदीफ आ काफिया दूनू अछि. किछुए गजल एहेन हएत जाहिमे बहरसँ सम्बन्धित दोष नहि हो.मुदा,बहुत रास शेर सभमे जे बात कहल गेल अछि से व्याकरणक त्रुटिकें झांपन देबामे बहुत समर्थ लगैत अछि.सभ गजलक अंतिम शेरमे गजलकारक नामक प्रयोगक प्राचीन परंपराक निर्वाह नीक जकाँ कएल गेल अछि जे बहुत गजलकार नहि क’ पबैत छथि. गजलकारक समक्ष सामाजिक,राजनीतिक आ सांस्कृतिक चेतनाक अवमूल्यनक विषाल क्षेत्रक अनुभवक संपदा छनि जे जहां-तहां विभिन्न गजलक विभिन्न शेर सभमे प्रगट भेल छनि।एकर बानगीक रूपमे प्रस्तुत अछि निम्नलिखित किछु शेर:
दूध लेल नेना आ रोगी हाकरोस करत
नै जखन गाममे मालक बथान रहत
एहि समाजक रूढि भेल अछि घोडनक ओछाओन सन
प्रेममे भीजल बतहबा ताहिपर ओंघरा रहल अछि
गाममे डिबिया जरल अछि रातिसं लडबाक लेल
मेट्रोपॉलिटन टाउनमे अछि राति दुपहरिया बनल
पात बिछैबाक बेर लोकक करमान छल
यार सभ अलोपित भेल ऐंठ उठेबाक बेर
रातिक जे एकबाल बढल
दुर्लभ सगर इजोरिया भेल
संसद केर फोटोमे किछुओ नहि हेर-फेर
सांपनाथ, नागनाथ,इएह दुनू बेर-बेर
कार खोजै छै एम्हर फूटपाथ पर सूतल षिकार
यम अबै छथि एहि नगर विभिन्न वाहन पर सवार
संसदमे घुसिआयल जे
सात जनम लेल केलक जोगार
गजलकारक भयंकर आत्मविष्वास एहि षेर सभमे देखू:
धन्य ‘अरबिन’तों एलह गजलक जगतमे
फेर केओ ‘खुसरो’की तोहर बाद हेताह
नै पाठक के चिन्ता अरबिन
नीक गजल के पढबे करतै
एहने आर बहुत रास नीक-नीक शेर वला गजल पढबाक लेल देखू श्री अरविन्द ठाकुरक रचल आ ‘नवारंभ’ द्वारा 2011 मे प्रकाशित आ बहुत सुंदर कागतपर ‘प्रोग्रेसिव प्रिंटर्स’, नई दिल्ली द्वारा बहुत सुंदर मुद्रित गजल संग्रह ‘बहुरूपिया प्रदेशमे’। अन्तमे हम गजलकारक उक्तिक उल्लेख कर’ चाहब: ‘.......हाथक जेना सभ बान्ह टूटि गेल । एहन धारा-प्रवाह जे गजलक मिसरा,शेर,रदीफ,काफिया,बहर,गिरह सभकें सम्हारब कठिन....’ भरिसक, इएह कारण थीक जे गजेन्द्र ठाकुरजी द्वारा हिनक गजल सभकें आजाद गजल कहल गेल अछि। हम एहि विचारसँ सहमत छी।
अरविन्दजीक आजाद गजल
मैथिलीयोमे गजल पर खूब काज भेल अछि आ एखनो भ’ रहल अछि। गजेन्द्र ठाकुर गजलक व्याकरण विस्तार सँ प्रस्तुत केलनि आ अपनो बहुत गजल लिखलनि. आशीष अनचिन्हार मैथिली गजल ले’ स्वतंत्र साइट बनाक’ व्याकरण कें स्थापित करबामे अपनो योगदान करैत अपनो बहुत गजल लिखलनि आ आओर बहुत गोटे सँ गजल लिखबौलनि आ से काज एखनो क’ रहल छथि हिनका दूनू गोटेक अतिरिक्त आर बहुत गोटे मैथिली गजलकें समृद्ध करबामे योगदान क’ रहल छथि।ई प्रसन्नताक बात थिक। हमरा जनैत गजलकारक मुख्य तीनटा वर्ग अछि। एक वर्ग ओ अछि जाहिमे रचनाकार पहिने गजलक व्याकरण पढलनि आ तकरा बाद ओही अनुसारे गजल लिख’ लगलाह. दोसर वर्गमे ओ गजलकार सभ छथि जे पहिने गजल लिख’ लगलाह , बादमे गजलक व्याकरण दिस घ्यान गेलनि आ ओहि अनुसारे लिखबाक प्रयास कर’ लगलाह. तेसर वर्गमे ओ लोकनि छथि जे गजल सूनि क’, पढि क’ लीख’ लगलाह आ लीखैत चल गेलाह, पाछां उनटि क’ नहि तकलनि.ओ मात्रा अथवा वर्ण गनि क’ षेर लिखबाक-कहबाक चक्करमे नहि पडि अपन बातकें केंन्द्रमे राखि धडाधड लिखैत चल गेलाह आ लिखैत जा रहल छथि।
‘बहुरूपिया प्रदेशमे’ मात्र 24 दिनमे लीखल गेल 66टा गजलक संग्रह थीक जाहिमे गजलकार अरविन्द ठाकुरजीक कथन पर ध्यान देल जाए: ‘हम जे कहय चाहैत छी से महत्वपूर्ण छैक,ताहि लेल व्याकरण टूटय कि विधा विशेषक मापदंड,तकर हमरा परवाहि नहि अछि। ओकरा भल चाही त’हमर सहायक हुअए,बाधा ठाढ नहि करए ।’ गजलकारक एहि कथनकें ध्यानमे राखि जँ हिनक गजल पढब त नीक लागत। 66 टा गजलमे 10टा गजल एहेन अछि जाहिमे रदीफ अछि,काफिया नहि. 16 टा एहेन अछि जाहिमे काफिया अछि,रदीफ नहि. 40 टा गजलमे रदीफ आ काफिया दूनू अछि. किछुए गजल एहेन हएत जाहिमे बहरसँ सम्बन्धित दोष नहि हो.मुदा,बहुत रास शेर सभमे जे बात कहल गेल अछि से व्याकरणक त्रुटिकें झांपन देबामे बहुत समर्थ लगैत अछि.सभ गजलक अंतिम शेरमे गजलकारक नामक प्रयोगक प्राचीन परंपराक निर्वाह नीक जकाँ कएल गेल अछि जे बहुत गजलकार नहि क’ पबैत छथि. गजलकारक समक्ष सामाजिक,राजनीतिक आ सांस्कृतिक चेतनाक अवमूल्यनक विषाल क्षेत्रक अनुभवक संपदा छनि जे जहां-तहां विभिन्न गजलक विभिन्न शेर सभमे प्रगट भेल छनि।एकर बानगीक रूपमे प्रस्तुत अछि निम्नलिखित किछु शेर:
दूध लेल नेना आ रोगी हाकरोस करत
नै जखन गाममे मालक बथान रहत
एहि समाजक रूढि भेल अछि घोडनक ओछाओन सन
प्रेममे भीजल बतहबा ताहिपर ओंघरा रहल अछि
गाममे डिबिया जरल अछि रातिसं लडबाक लेल
मेट्रोपॉलिटन टाउनमे अछि राति दुपहरिया बनल
पात बिछैबाक बेर लोकक करमान छल
यार सभ अलोपित भेल ऐंठ उठेबाक बेर
रातिक जे एकबाल बढल
दुर्लभ सगर इजोरिया भेल
संसद केर फोटोमे किछुओ नहि हेर-फेर
सांपनाथ, नागनाथ,इएह दुनू बेर-बेर
कार खोजै छै एम्हर फूटपाथ पर सूतल षिकार
यम अबै छथि एहि नगर विभिन्न वाहन पर सवार
संसदमे घुसिआयल जे
सात जनम लेल केलक जोगार
गजलकारक भयंकर आत्मविष्वास एहि षेर सभमे देखू:
धन्य ‘अरबिन’तों एलह गजलक जगतमे
फेर केओ ‘खुसरो’की तोहर बाद हेताह
नै पाठक के चिन्ता अरबिन
नीक गजल के पढबे करतै
एहने आर बहुत रास नीक-नीक शेर वला गजल पढबाक लेल देखू श्री अरविन्द ठाकुरक रचल आ ‘नवारंभ’ द्वारा 2011 मे प्रकाशित आ बहुत सुंदर कागतपर ‘प्रोग्रेसिव प्रिंटर्स’, नई दिल्ली द्वारा बहुत सुंदर मुद्रित गजल संग्रह ‘बहुरूपिया प्रदेशमे’। अन्तमे हम गजलकारक उक्तिक उल्लेख कर’ चाहब: ‘.......हाथक जेना सभ बान्ह टूटि गेल । एहन धारा-प्रवाह जे गजलक मिसरा,शेर,रदीफ,काफिया,बहर,गिरह सभकें सम्हारब कठिन....’ भरिसक, इएह कारण थीक जे गजेन्द्र ठाकुरजी द्वारा हिनक गजल सभकें आजाद गजल कहल गेल अछि। हम एहि विचारसँ सहमत छी।
गजल/आलेखक लेखक/प्रस्तुतकर्ता छथि: Ashish Anchinhar at 12/01/2013 05:21:00 pm No comments: एहि पोस्टक लिंक।
खोजबीनक कूट-शब्द: jagdishchandra thakur 'Anil', आलोचना
प्रतिबद्ध साहित्यकारक अप्रतिबद्ध गजल
प्रस्तुत अछि जगदीश चंद्र ठाकुर अनिल जीक ई आलोचना
प्रतिबद्ध साहित्यकारक अप्रतिबद्ध गजल
‘थोडे आगि थोडे पानि’2008 मे प्रकाशित प्रसिद्ध गीतकार भाइ सियाराम झा ‘सरस’क 80 टा गजल संकलन थीक।सरसजी गजलक पोथीक भूमिकामे कविता,कथा,निबन्ध आदि विधामे आबि रहल रचना सभक स्तरपर सवाल उठौलनि अछि। लेखक,कवि,नाटककार कें की की पढबाक चाही,से सलाह देल गेल अछि.लेखक लोकनिमे प्रतिबद्धताक अभाव पर आक्रोश व्यक्त कएल गेल अछि।
अपन समाज,अपन भाषाक प्रति अपन लेखकीय प्रतिबद्धताक वर्णन सरसजी जाहि तरहें केलनि अछि से बेर-बेर पढबाक आ मोनहि मोन हुनक चरण स्पर्श करबाक लेल बाध्य क’ देत।
मुदा जँ अहाँ ताकब जे गजलकारकें की की पढबाक अथवा कथीक अभ्यास करबाक चाही से एहिमे नहि भेटत। गजलकार स्वयं गजलक सम्बन्धमे की-की पढने छथि तकर उल्लेख नहि कएल गेल अछि। गजलक व्याकरणक कतहु चर्च नहि अछि.गजलकारकें मोन पडैत छनि दक्षिण अफ्रीकाक कवि मोलाइशक क्रान्तिगीत आ फिलीस्तीनी कविक कविता,कोनो शायरक कोनो महत्वपूर्ण शेरक उल्लेख नहि केलनि अछि। एहिसँ गजल लेखनक लेल आवश्यक प्रतिबद्धताक आभास नहि होइत अछि।
पोथीक 80 टा गजलमे 62 टा गजलमे रदीफ आ काफियाक प्रयोग कएल गेल अछि जाहिमे 5 टा गजलमे रदीफ अथवा काफिया अथवा दूनूक निर्वाह सभ शेरमे नहि भ’ सकल अछि।16 टा गजलमे काफिया अछि, रदीफ नहि। 2टामे रदीफ अछि,काफिया नहि। अहूमे एकटामे सभ शेरमे रदीफक निर्वाह नहि भ’ सकल अछि। कोनो गजल एहन नहि अछि जकर सभ शेरमे वर्ण अथवा मात्राक एकरूपता हो।तें बहरमे त्रुटि साफ दृष्टिगोचर होइत अछि। एहि दिस गजलकारक ध्यान किएक नहि गेलनि से नहि जानि। सरसजीसँ लोककें बहुत अपेक्षा रहैत छैक, मुदा एहि सम्बन्धमे हुनक कोनहु स्पष्टीकरण सेहो कतहु नहि अछि। आशा अछि गजलकारक अगिला गजल-संग्रहमे आवश्यक औपचारिकताक निर्वाह होयत। ई पढि क’ नीक लगैत अछि जे ‘.....धीरू भाइ तं एते धरि कहने रहथि जे खैयाम कें मैथिलीमे सुनबाक हो तं सरस कें सूनल जा सकैछ...’ तें सरसजीसँ अपेक्षा आर बढि जाइत अछि।
सरसजी कहैत छथि,‘एहि संकलनक गजल सभ तं सहजहिं अपन लोकवेदक,माटि-पानिक,भाशा-साहित्यक आ संस्कार-संस्कृतिक प्रतिबिम्ब तं थिके,संगहि अनेक ठाम अनेक तरहें तकरा नब सं परिभाषित आ व्याख्यायित सेहो करैछ । नब-नब संस्कारक स्थापना सेहो करैछ ।.......’ सरसजीक उक्तिकें तकैत विभिन्न गजलक एहि शेर सभ पर विचार करू-
जै पाइने पैनछूआ कैरतै ने लोक, छीः छीः छीः
सेहो पाइन घटर-घटर घटघटा रहल,ई मैथिल छौ
जौं-जौं अहंक खसैए पिपनी,धप-धप तेना खसै छी हम
रसे-रसे उठबी तं सरिपहुं, होइए देव-उठान हमर
थप्पा समधिन देल समधि केर अंगा मे
उजरो मोंछ पिजाएल,फागुनक दिन आयल
अइ समुद्रक किन्हेरमे बड चक्रवातक जोर रहलै
बालु पर तैयो अपन हम नाम तकने जा रहल छी
बिज्झो कराओल बैसले रहि गेल नोथारी
गलियाक’ कियो खाइत आ उगलि रहल छलै
हम मरब,बेटा लडत,बेटा मरत-पोता लडत
कटब-काटब,जे बुझी-सदभावना-दुर्भावना
हवा-पानिक बिना एमहर भेलैए दूभि सब पीयर
ओम्हर बोडामे कसि-कसि,स्विस खातामे ढुकाबै छै
व्याकरण पक्षकें जँ उपेक्षित क’ देल जाए तँ कएटा गजलमे किछु शेर महत्वपूर्ण अछि जे पाठकक ध्यान आकृष्ट करैत अछि किछु शेर जे पढबामे नीक नहि लगैत अछि, भ’ सकैए जे हुनका स्वरमे सुनबामे नीक लागय. मैथिली गजलक भण्डारकें भरबामे सरसजीक योगदानकें महत्वपूर्ण मानैत हम गीतकार सरसजीक प्रशंसक, मैथिलीक सुधी पाठक आ नव-पुरान गजलकार सभसँ अनुरोध करबनि जे कम-सँ-कम तीन बेर अवश्य पढि जाथि सरसजीक ‘थोडे आगि थोडे पानि’। नीक लगतनि।
प्रतिबद्ध साहित्यकारक अप्रतिबद्ध गजल
‘थोडे आगि थोडे पानि’2008 मे प्रकाशित प्रसिद्ध गीतकार भाइ सियाराम झा ‘सरस’क 80 टा गजल संकलन थीक।सरसजी गजलक पोथीक भूमिकामे कविता,कथा,निबन्ध आदि विधामे आबि रहल रचना सभक स्तरपर सवाल उठौलनि अछि। लेखक,कवि,नाटककार कें की की पढबाक चाही,से सलाह देल गेल अछि.लेखक लोकनिमे प्रतिबद्धताक अभाव पर आक्रोश व्यक्त कएल गेल अछि।
अपन समाज,अपन भाषाक प्रति अपन लेखकीय प्रतिबद्धताक वर्णन सरसजी जाहि तरहें केलनि अछि से बेर-बेर पढबाक आ मोनहि मोन हुनक चरण स्पर्श करबाक लेल बाध्य क’ देत।
मुदा जँ अहाँ ताकब जे गजलकारकें की की पढबाक अथवा कथीक अभ्यास करबाक चाही से एहिमे नहि भेटत। गजलकार स्वयं गजलक सम्बन्धमे की-की पढने छथि तकर उल्लेख नहि कएल गेल अछि। गजलक व्याकरणक कतहु चर्च नहि अछि.गजलकारकें मोन पडैत छनि दक्षिण अफ्रीकाक कवि मोलाइशक क्रान्तिगीत आ फिलीस्तीनी कविक कविता,कोनो शायरक कोनो महत्वपूर्ण शेरक उल्लेख नहि केलनि अछि। एहिसँ गजल लेखनक लेल आवश्यक प्रतिबद्धताक आभास नहि होइत अछि।
पोथीक 80 टा गजलमे 62 टा गजलमे रदीफ आ काफियाक प्रयोग कएल गेल अछि जाहिमे 5 टा गजलमे रदीफ अथवा काफिया अथवा दूनूक निर्वाह सभ शेरमे नहि भ’ सकल अछि।16 टा गजलमे काफिया अछि, रदीफ नहि। 2टामे रदीफ अछि,काफिया नहि। अहूमे एकटामे सभ शेरमे रदीफक निर्वाह नहि भ’ सकल अछि। कोनो गजल एहन नहि अछि जकर सभ शेरमे वर्ण अथवा मात्राक एकरूपता हो।तें बहरमे त्रुटि साफ दृष्टिगोचर होइत अछि। एहि दिस गजलकारक ध्यान किएक नहि गेलनि से नहि जानि। सरसजीसँ लोककें बहुत अपेक्षा रहैत छैक, मुदा एहि सम्बन्धमे हुनक कोनहु स्पष्टीकरण सेहो कतहु नहि अछि। आशा अछि गजलकारक अगिला गजल-संग्रहमे आवश्यक औपचारिकताक निर्वाह होयत। ई पढि क’ नीक लगैत अछि जे ‘.....धीरू भाइ तं एते धरि कहने रहथि जे खैयाम कें मैथिलीमे सुनबाक हो तं सरस कें सूनल जा सकैछ...’ तें सरसजीसँ अपेक्षा आर बढि जाइत अछि।
सरसजी कहैत छथि,‘एहि संकलनक गजल सभ तं सहजहिं अपन लोकवेदक,माटि-पानिक,भाशा-साहित्यक आ संस्कार-संस्कृतिक प्रतिबिम्ब तं थिके,संगहि अनेक ठाम अनेक तरहें तकरा नब सं परिभाषित आ व्याख्यायित सेहो करैछ । नब-नब संस्कारक स्थापना सेहो करैछ ।.......’ सरसजीक उक्तिकें तकैत विभिन्न गजलक एहि शेर सभ पर विचार करू-
जै पाइने पैनछूआ कैरतै ने लोक, छीः छीः छीः
सेहो पाइन घटर-घटर घटघटा रहल,ई मैथिल छौ
जौं-जौं अहंक खसैए पिपनी,धप-धप तेना खसै छी हम
रसे-रसे उठबी तं सरिपहुं, होइए देव-उठान हमर
थप्पा समधिन देल समधि केर अंगा मे
उजरो मोंछ पिजाएल,फागुनक दिन आयल
अइ समुद्रक किन्हेरमे बड चक्रवातक जोर रहलै
बालु पर तैयो अपन हम नाम तकने जा रहल छी
बिज्झो कराओल बैसले रहि गेल नोथारी
गलियाक’ कियो खाइत आ उगलि रहल छलै
हम मरब,बेटा लडत,बेटा मरत-पोता लडत
कटब-काटब,जे बुझी-सदभावना-दुर्भावना
हवा-पानिक बिना एमहर भेलैए दूभि सब पीयर
ओम्हर बोडामे कसि-कसि,स्विस खातामे ढुकाबै छै
व्याकरण पक्षकें जँ उपेक्षित क’ देल जाए तँ कएटा गजलमे किछु शेर महत्वपूर्ण अछि जे पाठकक ध्यान आकृष्ट करैत अछि किछु शेर जे पढबामे नीक नहि लगैत अछि, भ’ सकैए जे हुनका स्वरमे सुनबामे नीक लागय. मैथिली गजलक भण्डारकें भरबामे सरसजीक योगदानकें महत्वपूर्ण मानैत हम गीतकार सरसजीक प्रशंसक, मैथिलीक सुधी पाठक आ नव-पुरान गजलकार सभसँ अनुरोध करबनि जे कम-सँ-कम तीन बेर अवश्य पढि जाथि सरसजीक ‘थोडे आगि थोडे पानि’। नीक लगतनि।
गजल/आलेखक लेखक/प्रस्तुतकर्ता छथि: Ashish Anchinhar at 12/01/2013 05:20:00 pm No comments: एहि पोस्टक लिंक।
खोजबीनक कूट-शब्द: jagdishchandra thakur 'Anil', आलोचना
Subscribe to: Posts (Atom)


c: text/html

text:
Friday, 5 March, 2010
भाषा कें बचाओल जाए
बिहार समेत देशभरि मे,हिंदी छोड़ि आन शायदे कोनो एहन भाषा हुअए जकर स्थिति विश्वविद्यालय स्तर पर नीक कहल जा सकए। कतेको विश्वविद्यालय मे,मानविकी कें विभाग बन्न भ गेल। भाषा पर सोझे किछु नहि कहि किछु चलाक लोक सभ विषय कें रोजगारोन्मुख आ रूचिकर बनएबा दिस संकेत करैत छथि। बिहारो मे पछिला किछु महीना सं रैशनलाइजेशन केर नाम पर जे भ रहल छैक ओकर संकेत इएह छैक जे मैथिली समेत किछु आन भाषा साहित्य विषय मे शिक्षक केर भर्ती कम हएत। ई बहुत स्पष्ट छैक जे सरकारी संरक्षण बिनु भाषाक विकास गप्पे टा रहि जाइत छैक। भारतीय भाषा परिषद्,मैसूर द्वारा एम्हर पटना मे कार्यशाला आयोजित कएल गेल जाहि मे मैथिली समेत आन भाषा सभ कें विकासक योजना पर चर्चा कएल गेल।
प्रस्तुतकर्ता कुमार राधारमण पर Friday, March 05, 2010
Subscribe to: Post Comments (Atom)

robotstxt: allowed

filter: keep


text:
पटना । राजस्व आ भूमि सुधार मंत्री रमई राम कहला अछि जे भूदान क जमीन कए अतिक्रमण स बचेबा लेल सरकार सख्त कानूनी प्रावधान केलक अछि। आब भूदान क जमीन पर कब्जा करनिहार कए 20 हजार टका जुर्माना आ एक वर्ष क सजा होएत। दोसर दिस ओ कहला जे मौसम क खराबी क कारण आब सितम्बर-अक्टूबर स एरियल सर्वे शुरू होएत। राजस्व आ भूमि सुधार विभाग क सचिव हुकुम सिंह मीणा कहला जे 38 जिला मे भूमि क हवाई सर्वे लेल तीनटा एजेंसी क चयन कैल गेल अछि। आठ जिला मे डाटा कैपचर क काज पूरा भ चुकल अछि। इ जिला नांलदा, सारण, भागलपुर, मुंगेर, शेखपुरा, बेगूसराय, लखरीसराय आ खगड़िया अछि। एहि मे बेगूसराय, लखीसराय आ खगड़िया जिला क डाटा कैपचर एक सप्ताह क अंदर भेटत। मीणा क अनुसार दरभंगा, मधुबनी, किशनगंज, भागलपुर, मुजफ्फरपुर, भोजपुर, बक्सर आ रोहतास मे खतियान क डिजिटाइजेशन क बाद एकरा विभागीय वेबसाइट पर राखि देल गेल अछि। मीणा कहला जे सरकार जमीन क कमी पूरा करबा लेल लैंड बैंक बनेबा पर कार्रवाई तेज क देलक अछि। एकरा लेल दू अरब टका क स्वीकृति देल गेल अछि। सरकार एकरा लेल जिला मे सौ एकड़, अनुमंडल मे 50 एकड़ आ प्रखंड मे 30 एकड़ क लैंड बैंक बनेबाक फैसला केलक अछि। ओतहि किसान क सुविधा लेल आन लाइन दाखिल-खारिज करेबा पर सेहो सरकार गंभीरता स विचार क रहल अछि। सरकार फिलहाल पायलट प्रोजेक्ट क रूप मे आरा मे आनलाइन दाखिल-खारिज क सुविधा देने अछि। श्री राम कहला जे आब जमीन मालिक कए भूमि क नक्शा आ खतियान लेबा लेल जिला मुख्यालय जेबाक जरूरत नहि रहत, हुनका इ सबटा दस्तावेज अचंल मे बनि रहल आधुनिक अभिलेखागार स भेट जाएत। सरकार प्रदेश क कुल 534 अंचल मे आधुनिक अभिलेखागार बना रहल अछि, जाहि मे स 203टा आधुनिक अभिलेखागार क निर्माण क स्वीकृति देल गेल अछि संगहि भवन निर्माण विभाग कए एकरा लेल 81 करोड़ भुगतान सेहो क देल गेल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
गुरुवार, 13 मई 2010
हमर गामक यात्रा
ई बुध्ध के धरती अछि ,ई महवीर के धरती अछि , यानी समता आ समानता अहि ठाम के धरती पर विरासत मे भेटल अछि .देश -विदेश रहै वाला मैथिल समुदाय के बिहार क समता मूलक समाज क पहिल ज्ञान पटना पहुचैत भय जायत छैन्ह .पटना अहाँ हवाई जहाज स उतरी या फिर राजधानी स या फिर कोनो स्पेशल ट्रेन स .स्टेशन पर उतरलाक बाद सबके सामने एकेटा समस्या आब गाम कोना पहुचव.देशक ई पहिल राजधानी पटना अछि जाही ठाम लोककें बस अड्डा ताकैक के लेल सबसँ बेसी जदोजेहद करै पडैत छैक .अगर अहाँ भारी मसक्कत के बाद बस अड्डा पहुची गेलहुं त अहाँ के सामने समस्या आउर विकट भय जायत जे बस कखन भेटत आउर कोन बस जायत .बस अड्डा बिहारक ट्रांसपोर्ट माफिया के गिरफ्त मे अछि .जे जेहन दादा तकर बस मे ततबे सबारी कोचल .अगर कोनो बस ऊपर निचा लदल अछि त कही सकैत छी जे ई बस स्टैंड के दादा के छैन्ह .बिहार सरकार क ट्रांसपोर्ट निजाम क हालत ई अछि जे शहर के बीचोबीच बस स्टैंड अछि लेकिन बस नदारद .तखन ल दक भरोसा प्राइवेट बस मालिक पर .तें हुनकर ई मर्जी छैन्ह जे ओ अपन बस के कखन खोलता .एतेक बातक गारंटी अछि जे अहाँ अपन गंतब्य पर पहुचब जरूर लेकिन कखन ,ई पुछबाक दुसाहस अहाँ नहि कै सकैत छी .
कहल जायत अछि जे सड़क कोनो जगह के प्रगति के आइना अछि .लेकिन बिहार मे सड़क प्रगति के सूचक कदापि नहि भय सकैत अछि .नितीश सरकार क उपलब्धि मे सड़क के सबस ऊपर राखी सकैत छी लेकिन अहि सड़क पर यातायात २० साल पहिनुक कहानी दोहरावैत अछि .एयर पोर्ट पर अहाँ के टैक्सी जरूर भेटत लेकिन रेट ओही टैक्सी वाला के छैन्ह ,यानी अहाँक हाथ मे सूटकेश आ बैग के ब्रांड तय करैत अछि जे अहाँ सबारी योग्य छी व नहि .यानी पूरी दुनिया के दुरी अहि दौर में भले ही कम भय गेल हुए लेकिन बिहार में शहर स गाम एखनो काफी दूर अछि .२०-२५ कि मी के यात्रा एखनो बिहार मे घंटो के यात्रा अछि .ई हालत तखन जखन कि गाम स लयक शहर के सड़क संपर्क आब दुरुस्त अछि .तखन मुश्किल कतय अछि ?की पूरा ट्रांसपोर्ट निजाम पर किछु लोकक कब्ज़ा अछि .आ सरकार वेवस आ लाचार अछि .कहल जायत अछि जे यातायात आ ओकर किराया सरकार तय करैत अछि तखन ई पूछल जा सकैत अछि जे बिहार मे मोटर स लयक टेम्पू आ टेक्सी के किराया के तय करैत अछि .सिर्फ १५-२० कि मी क यात्रा के लेल टैक्सी वाला अहाँ स ६००-७०० वसूल सकैत अछि .५-८ कि मी बस यात्रा के लेल बस कंडेक्टर अहाँ स २५-३० रुपया ओसुल सकैत अछि .आ लोग ख़ुशी ख़ुशी दय रहल छैथ त मानल जा सकैत अछि जे या त अहिठामक लोकक ई मजबूरी अछि या फिर हुनकर आर्थिक स्थिति काफी सुदृढ़ भेलैंह अछि .
ई परेशानी हर परदेसी के सामने अछि .आहाँ गाम स बाहर निकलहूँ आ परदेशी भय गेलहुं .पटना स्टेशन पर मजदूर क टोली टीटी स अहि लेल जदोजेहद करैत अहाँ के भेट सकैत छैथ जे टीटी एक मुस्त हुनका सबपर २०००-३००० हजार जुरमाना ठोकी देने छैथ .मजदूरक कसूर ई जे वो टिकट लयक दोसर गाड़ी में चढ़ी गेलैथ या फिर जेनरल टिकट लयक सुपर फास्ट मे चढ़ी गेलैथ .बस स्टैंड पर ओ मजदूर कोनो कंडक्टर स अहि लेल झगड़ी रहल भेटता जे हुनका सबस कियो पहिने टिकट के पैसा ओसुल लेलक आ हुनका सबके बस मे बैठा देल्कैंह .लेकिन घंटा आध घंटा के बाद कियो दोसर कंडक्टर उपस्थित होयत छैथ दुबारा पैसा ओसुल्वाक लेल .अहाँ पूछी सकैत छी जे कतय छैथ सरकार आ के सुनत अहि मजदूरक फरियाद .अगला बेर ज अहाँ गाम जाय आ अहि स्थित मे कोनो सुधार अहांके भेटाय त अहाँ जरूर लिखब .भय सकैत अछि हम एक फेर गाम जयबाक दुसाहस करी .
प्रस्तुतकर्ता सौराठ सभा पर गुरुवार, मई 13, 2010
सदस्यता लें टिप्पणियाँ भेजें (Atom)


text: आशिक साह,असार २१।मैथिली भाषामे नेपालमे देल जाएवला सभसँ बडका राशीक पुरस्कार एक समारोह बीच प्रदान कएल गेल अछि । काठमाण्डू स्थित नेपाल प्रज्ञा प्रतिष्ठानक सभा हलमे आयोजित ओे कार्यक्रममे राष्ट्रपति विद्या देवी भण्डारी पुरस्कार प्रदान कएलन्हि । नेपाल सरकारद्वारा स्थापित विद्यापति पुरस्कार कोष एकगोटेके दूई लाख आ चार गोटेके एक– एक लाख पुरस्कार प्रत्येक वर्ष दैत अछि ।दूई लाख राशीक नेपाल विद्यापति मैथिली भाषा साहित्य पुरस्कार जनकपुरक मिथिला नाट्य कला परिषदके प्रदान कएल गेल । ओ पुरस्कार मिनापक अध्यक्ष परमेश झा लेलन्हि । तहिना नेपाल विद्यापति मैथिली अनुसन्धान पुरस्कार त्रिभुवन विश्वविद्यालयक प्राध्यापक डा. विरेन्द्र पाण्डे, नेपाल विद्यापति मैथिली अनुवाद पुरस्कार मैथिली सिनेमाक चर्चित निर्देशक एवं संगीतकार मुरलीधर, नेपाल विद्यापति मैथिली पाण्डुलिपी पुरस्कार मैथिलीक चर्चित नाटककार अवधेश पोखरेल आ नेपाल विद्यापति मैथिली कला संस्कृति पुरस्कार गायक नविनकुमार मिश्रके प्रदान कएल गेल ।साहित्यकार रामहृद्य प्रसादक संयोजकत्वमा कोष गठन कएने पाँच सदस्यीय समितिक सिफारिसमे पुरस्कार किछुदिन पूर्व घोषणा कएल गेल छल ।समितिमे डा. आशा सिन्हा, रामसागर पण्डित, पूर्व सांसद महेन्द्रकुमार मिश्र आ डा. श्यामा महतो रहल छलथि । दू लाखक पुरस्कार एहिसँ पूर्व मैथिलीका बरिष्ठ साहित्यकारत्रय डा. राजेन्द्र विमल, रामभरोष कापडि, डा. रेवतीरमण लाल आ रामानन्द युवा क्लबके प्रदान कएल गेल छल ।कार्यक्रम विद्यपति पुरस्कार कोषक संयोजक विजय दत्तक सभापतित्वमे भेल छल । समारोहमे मैथिल िआ नेपाली भाषाक साहित्यकार,कलाकार एवं संस्कृतविदसभक सहभागिता छल ।


text:
झंझारपुर (मधुबनी) : दरभंगा आ मधुबनी कए जोडबा लेल कमला बलान पर 30 करोड टका स पुल निर्माण क तिथि तय भ गेल। एहि पुलक कायार्रंभ 18 मई कए मुख्यमंत्री नीतीश कुमार करताह। एहि पुलक एकटा सिरा दरभंगाक ठेंगरा मे अछि त दोसर सिरा मधुबनी क मधेपुर क फटकी मे अछि। एहि पुल कए बनला स दरभंगा क दर्जन भरि पंचायत क सीधा संपर्क मधुबनी क दर्जन भरि पंचायत स भ जाएत। एहि गपक सूचना पूर्व विधान पार्षद संजय झा मधेपुर क बांकी, फटकी, भीठ, भगवानपुर आ प्रसाद गाम क भ्रमण क दौरान देलथि। श्री झा कहला जे एहि पुलिक मांग चारि दशक स भ रहल अछि जखन कि पिछला चारि साल स ओ खुद एकरा लेल व्यक्तिगत प्रयास क रहल छथि। बिहार सरकार एहि पुल क महत्व कए बुझैत एकर स्वीकृति प्रदान केलक अछि। एकर बनलाक बाद दरभंगा आ मधुबनीक दक्षिण भाग एक दोसर स जुडि जाएत। एहि अवसर पर ओ कहला जे मुख्यमंत्री 18 मई कए एहि पुल क ठेंगहा मे कार्य प्रारंभ करता। ओ लोक स मुख्यमंत्री क सभा मे उपस्थित हेबाक न्योत देलथि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
हमरा मोन पडैत ऐछ अपन घर
जे एकटा मंदिर छल
सरस्वतीक वास सन
लक्ष्मी क हास सन
मंगलमय वरदान सन ..............
दिसा दिसा सँ मधुर रागिनी अवैत छल
सरगम क ध्वनि गवैत छल
प्रेम प्रीति स भरल
जीवन क गीत स साजल
ओ हमर घर छल.
पावैन तिहार क रंग स
जितिया पावैन बड भारी--उगाह चान कि
लपकों पुआ क नाद स ;अपन आनक
उलहन-उल्लास स
भंगक तरंग सन छल ओ जीवन .....
आय विस्थापित जकां एहि महानगर में
भटकि रहल छी....
अपन आन लेल तरसि रहल छी ...
सौनसे शहर देवार स पाटल ऐछ
रहवाला क्यों नही
उजहिया जकां लोग भागि रहल ऐछ
लालसा लिप्साक व्यामोह में
नहि जानि कथीक छोह में
घर मात्र शरण लेवाक स्थान भ गेल
एकटा अल्प विराम बनि गेल..नहि हास नै
विलास एते , नै उन्मुक्त जीवनक आस एते
घरबनैत अछ प्यार स दुलारस
हंसी स मजाक स , मुदा,
ईंट, पाथर,सीमेंट घरे नै मानवक ह्रदय पर
प्लास्टर चढ़ा गेल
प्यार ,ममता, आदर सब भाव प्लास्टर क
नीचा दबा गेल


text:
Monday, September 8, 2014
विजय-१ आ विजय-२ (क. योगेन्द्र पाठक ‘वियोगी’)
मधुबनी जिलाक भपटियाहीमे गत ३० अगस्तकेँ भेल ८३म सगर रातिक कथा गोष्ठीमे पठित कथा
विजय-२
कथाकार-योगेन्द्र पाठक ‘वियोगी’
विजय-१
झुमकी हृष्ट-पुष्ट शरीर बाली युवती छलि। लूरिगर आ होशियार, खूब काज करैत। छोट परिवार, घरवाला कुसमाक अतिरिक्त मात्र दूटा बेटा, आठ आ छओ बरखक। दुनू बेकती कमाइत छल आ गुजर बसर करै छल। मुदा ओकरा एकेटा चिन्ता रहैक सभ दिन साँझकेँ घरवाला ताड़ी पीबैक आ घर आबि झुमकीकें अनेरे डेंगा दैत। झुमकी गम खा लइ छलि। एहिना ओ देखने छलि माए आ पितिआइनकेँ सेहो बाबू ओ काकासँ मारि खाति आ सहि लैति। ओकरो सिखाएले गेल छेलै जे घरवाला अपन पौरुष देखबै लेल मौगीकेँ कने मने मारबे पीटबे करतै, से सहि लेबाक चाही।
झुमकी जतेक सहैत जाइ छल, कुसमाक डेंगाएब ओतबे बढ़ि जाइ। एक दिन तँ सभ सीमा पार कऽ देलक। ओइ राति झुमकीक देहपर कुसमा अपन हरवाही पेना तोड़िए कए छोड़लक। कारण एतबे जे झुमकी टोकि देलकै एतेक ताड़ी किएक पीबैत अछि ओ। सौंसे पीठपर चेन्ह भऽ गेलै आ केतेक ठामसँ खून सेहो निकलि गेलै। चोट तँ झुमकी अंगेजि लेने छल मुदा पीठ फुटि गेलासँ छनछनाए सेहो लगलै आ दर्द बहुत बेसी बढ़ि गेलै।
झुमकीकेँ लगलै आब बर्दास्तसँ बहार भऽ गेल ई। ओ राति भरि सोचैत रहल एना किएक होइ छै। की ओकर शारीरिक ताकति कुसमासँ कम छैक? खोराक एके रंग छैक। काजो ओ बेसिए करैत अछि। कुसमा हरबाहि करैत अछि तँ ओहो जाँत ढेकीसँ लऽ कए जाड़नि तक फाड़िए लैत अछि। धनरोपनी रहौ कि धनकटनी, कोनो पुरुखसँ ओ कम नै रहैत अछि। धानक बोझ रहौक की नारक बोझ, जतेकटा बोझ कुसमा उठबैत अछि ततबेटा तँ ओहो उठबैत अछि। ओकरा जनानी बुझि कोनो छोट बोझ तँ बान्हल नै जाइ छै। खेत पथारसँ घर आँगन तक के कोनो काजमे एहेन ओकरा नै बुझेलै जे ओकर मात्र जनानी भेलासँ किछु न्यून भेल होइक। ओतबे नै, पुरुखकेँ जँ बच्चा बिअए पड़ितै तँ सभ आत्महत्ये कऽ लितए।
एक बेर अपना बाँहिकेँ पहलमान जकाँ उठा कए देखलक, ओकरा विश्वास भऽ गेलै जे यदि कुसमाक संग ओकरा कुश्ती लड़ए पड़ै तँ ओकरा पछारि सकत। तखनि फेर एना किएक? किएक पुस्त दर पुस्त मौगी सभ अपन घरवालासँ देह पिटबैत रहल अछि आ अपन बेटी सभकेँ बर्दास्त करए लेल सिखबैत रहल अछि? की पुरुख सभ पेना बजारिए कए अपन पुरुषार्थ देखबैत रहतै? ओकरा एकटा विचार एलै दिमागमे।
अगिला दिन कुसमाकेँ नबका पेना बनबए पड़लै हरबाही करै लेल। दिन ओहिना बीतल। साँझखन कुसमा अपन कोटाक ताड़ी पीब कए आँगन आएल आ गेल पेना ताकए जेना ई एकटा रुटीन होइक। पेना ओकरा नै भेटलै। ताबत पाछूसँ झुमकी आबि ओही पेनासँ कुसमाकेँ तरतरबै लागल। कुसमा अवाक। जाबत ओ सम्हरए सम्हरए ताबत झुमकी ओकरा खसा कए ओकरा देहपर चढ़ि गेल छल आ एकदम दुर्गा भवानीबला रौद्र रूपमे कुसमाकेँ कहलक जे आइ रातिसँ नित्य प्रति ओकरा झुमकी ओहिना डेंगेतै जहिना एतेक दिन ओ झुमकीकेँ डेंगबैत रहलै अछि। ई कहि ओकरा देहपरसँ ओ उठि गेल, पेना कात कए रखलक आ गेल अपन भानस भातक काजमे।
कुसमाक दिमाग चक्कर काटए लगलै। किछु बुझिएमे नै अबैक जे ई परिवर्तन कोना भेलै। बात एहेन छेलै जे केकरो कहियो नै सकै छल। अपन हारल आ बहुक मारल कियो नै बजैत अछि। ओकरा मोनो नै छैक जे कहिया मारि खेने छल। धिया-पुतामे एक दू चाट माए की बाबू मारने हेथिन्ह सएह टा। जहियासँ ज्ञान भेलै आ मालिक ओतए महींसक चरबाह बनल तहियासँ अखनि तक, जखनि ओ चरबाहसँ हरबाह भऽ गेल, ओकरा कहियो केकरो कथो सुनबाक अवसर नै भेटल छेलै। अपना तुरियाक छौंड़ा सभकेँ देखने छैक चरबाहीमे मालिक सभसँ मारि खाइत आ हरबाहीमे फज्जति सुनैत मुदा ओकर काजसँ ओकर मालिक सभ दिन खुशीए नै रहलखिन्ह, ओकर प्रशंसो करै छेलखिन्ह।
अजुका चोट ओकरा सोचबापर बाध्य कऽ देलकै जे ओ झुमकीकेँ किएक मारै छल। झुमकीसँ ओकरा कोनो तेहन शिकाएत नहियेँ छेलै। ओ कोनो अलूरि अबूझ मौगी नहियेँ छल, अपितु होशियार मौगी छल। मुदा पसीखानामे सबहक मुहसँ सुनै ओ जे सभ अपना मौगीकेँ पीटै छै से ओकरो अनेरे लत लागि गेलै। आ झुमकीओ कहाँ कहियो प्रतिवाद केलकै? चोट खाइओ कए ओ अपन काजमे लागल रहै छल से आइ तक ओकरा बुझबेमे नै एलै जे ओ कोनो गलती काज कऽ रहल अछि।
ओकरा आश्चर्य लगलै झुमकीक ताकतिपर। कोना ओकरा बजारि कए छातीपर चढ़ि गेलै। ओकरा पहिल बेर भान भेलै जे सत्ते यदि ओकरा झुमकीसँ कुश्ती लड़ए पड़ैक तँ ओ हारियो सकैत अछि। अही गुनधुनमे जखनि झुमकी खाए लेल कहलकै तँ ओ मना नै कऽ सकलै। एकदम आज्ञाकारी बच्चा जकाँ खा लेलक आ गोठुल्लामे जा कए पड़ि रहल।
पहिल बेर भरि पोख ताड़ी पीबिओ कए ओकर निन्न निपत्ता भऽ गेल छेलै। सोचिते सोचिते ओ पड़ल छल कि देखलक झुमकी आबि कए ओकर पीठपर तेल मालिस कऽ रहल छैक। कुसमा साहस कऽ कए झुमकीकेँ पुछलक-
“सत्ते तों कालि फेर हमरा मारबें।”
झुमकीकेँ अपना पुरुखपर दया तँ एलै आ अपना केलहापर कने लज्जित सेहो भेल मुदा अपन दुर्गतिकेँ ध्यान करैत ओ फेर कठोर भऽ गेल। कुसमाकेँ ओ एतबे कहलक-
“दूटा शर्त करतै तखनि हम किछु नै करबैक पहिल जे ताड़ी पीनाइ बन्द करतै आ दोसर हमरापर फेर कहियो हाथ नै उठेतै।”
कुसमाकेँ मारिक चोट मोन पड़लै। ओ झुमकीक दुनू शर्त मानि लेलक। झुमकी अपना विजयपर हर्षित होइत ओही गोठुल्लाक अन्हारमे कुसमासँ लिपटि गेल।
**** ****
विजय-२
प्रिया अपन परिवारक बहुत विरोध सहैत सोमेशसँ बियाह केलक। दुनू इंजीनियरिंग कौलेजमे सहपाठी छल। प्रियाक मम्मी पापाक कहब छेलन्हि जे सोमेश पढ़बा लिखबामे प्रियासँ सभ दिन कमजोर रहलै अछि आ आगुओक जीवनमे ओ ढीले ढाल रहत। मुदा प्रिया की कोनो चुनि कए आ रिजल्ट देखि कए प्रेम केने छल? प्रेम एना केतौ कएल गेलै अछि? प्रेम तँ भऽ जाइ छै, बस एतबे।
अन्तर देखेलै करीब दू सालक बाद जखनि दुनू पहिल प्लेसमेंट छोड़ि दोसर जॉब पकड़लक। प्रियाकेँ भेटलै पचीस लाख के पैकेज आ सोमेशकेँ बीस के। मुदा ऐ अन्तरसँ दुनूक बीच प्रेममे कहियो कोनो खटास नै एलै। अपितु अपना संगी साथी लोकनिक बीच ई जोड़ी आदर्शे मानल जाइत रहल।
तेकर किछु दिनक बाद सोमेश एक दिन प्रियाकेँ कहलकै जे हमरा सभकेँ आब बच्चाक प्लानिंग करबाक चाही आ ओइले प्रिया किछु दिनक लेल जॉबसँ ब्रेक लऽ लिअए। प्रियाकेँ पहिल बेर सोमेशक कोनो बात अनसोहाँत लगलकै। ओ बच्चा तँ चाहै छलि मुदा ऐ लेल ओकरे किएक जॉबसँ ब्रेक लेबए पड़तै? ओ सोमेशकेँ पुछलक-
“सोमेश, अहाँकेँ नोकरीक पैकेज अछि बीस लाखक, ठीक।”
सोमेश सपाट उत्तर देलक-
“ठीक।”
“आ हमर जॉबक पैकेज अछि पचीस लाखक, ठीक?”
फेर सोमेश ओहने उत्तर देलक-
“ठीक।”
फेर प्रिया ओकरा मोन पारि देलिऐ-
“यद्यपि हम दुनू गोटे अलग अलग कम्पनीमे काज करैत छी, अहाँक पोजीशनसँ हमर पोजीशन इंडस्ट्री हिसाबें सीनियर सेहो अछि आ वर्कलोड बेसी सेहो, ठीक।”
ऐपर ओ कने लजाइते कहलक-
“ठीक मुदा ऐ बातक की माने अखनि?”
प्रिया स्पष्ट ओकरा कहलकै-
“तँ अहीं किएक ने जॉब छोड़ि दइ छिऐ?”
ऐ बातपर ओ हँसय लागल-
“लेकिन हमरा जॉब छोड़लासँ बच्चा केना आबि जेतै?”
प्रिया ओकरा शान्त भावें बुझा देलक-
“बच्चा हम जन्मा देब, ओइले हरेक कम्पनी मैटर्निटी लीव दइते छै। तेकर बाद ओकरा सम्हारैक काज अहाँ करू आ जॉब छोड़ि दियौ। अमेरिकामे आब बहुत पुरुष एना कऽ रहल छैक।”
सोमेश एकरा हॅंसीमे टारि देलक। मुदा प्रियाकेँ लगलै जे ओ कोनो अनुचित प्रस्ताव नै देलकै। समय बीतैत गेलै। अगिला साल सोमेशकेँ दश प्रतिशत इन्क्रीमेंट भेटलै, प्रियाक कम्पनीमे ओकरा बीस प्रतिशत भेटलै। सोमेशक पैकेज रहलै बाइस लाखक, प्रिया पहुँचि गेल तीसपर। तेकर छओ मासक भीतरे प्रिया फेर जॉब चेन्ज केलक जतए नबका पैकेज छल चालीस के। नवका पोजीसनमे ओ सीधे वी.पी.केँ रिपोर्ट करै छल। ओ फेर सोमेशकेँ पुछलक-
“की विचार केलौं? यदि परिवारमे बच्चा चाहैत छी तँ हमर प्रस्ताव मानि लिअ।”
सोमेश किछु उत्तर नै देलकै, ओकर पुरुषबला अहं जागि जाइ छेलै। अखनि तक ओ पूरा बंगलोरमे एहेन नै सुनने छल जे बच्चा पोसैक लेल पतिए जॉबसँ ब्रेक लेलकै आ पत्नी काज करिते रहलै। अमेरिकन सभ सनकी होइत अछि, ओकर नकल करबाक कोन काज?
दिन बीतैत गेलै, प्रिया आ सोमेशक पोजीसन आ पैकेजमे अन्तर बढ़िते रहलै। बच्चाक लेल प्रिया अपना दिससँ कोनो हड़बड़ी नै देखा रहल छल। मुदा सोमेशकेँ ई जरूरी बुझाइत छेलै। ओ जखनि प्रियाकेँ ऐ बातक कोनो हिन्ट दैत, ओ अपन प्रस्ताव दोहरा दैत। एक बेर तँ सोमेश सोचए लगल जे प्रिया जिद्दी अछि आ आब ओकरा संग बेसी दिन नै रहि सकत।
ई एहेन समस्या छेलै जकरा ओ कोनो कलीग अथवा पुरना संगी साथीक बीच सेहो डिस्कस नै कऽ सकै छल। प्रियासँ अलग भेने ओकरा की भेटतै? फेर नव तरीकासँ जीवन साथी चुनबा लेल प्रयास करू। आ की गारंटी जे ओहो लड़की बादमे कोनो दोसरे बखेरा ने ठाढ़ करए? प्रियाक संग ओ आठ नौ साल बिता लेलक अछि, एकटा अही जिद्दक अतिरिक्त प्रियासँ ओकरा कोनो शिकाएत नै छेलै। संगी साथीक बीच अपना दुनूक प्रशंसा आ ‘आइडियल कपुल’क उदाहरण आ प्रियाक तेज बढ़ैत कैरियर ग्राफ ओकरा सोचबाक लेल बाध्य केलकै।
ओ सोचए लगल पहिलुका कथन जे ‘हरेक सफल व्यक्तिक पाछू एकटा स्त्रीक हाथ रहै छै।’
की एकरा उनटाैल नै जा सकै छै? यदि ओ मददि करैक तँ प्रियाक सफलताक ओहने श्रेय ओकरो भेटि सकै छै। फेर जॉब तँ घर बैसल सेहो कएल जा सकै छै। बहुत रास कम्पनीमे लोककेँ एहेन विकल्प भेटि रहलै अछि। रहल बात बेबी सिटिंग के। से तँ जेहने ओ अनाड़ी अछि तेहने प्रिया सेहो अनाड़ी। आइ कालि बंगलोरमे काज केनिहार सभ कपुल अनाड़ी रहैत अछि। तखनि फेर लोक किताब पढ़ि आ इंटरनेटसँ सीखि किछु दिन काज चलबैत अछि। बहुत कमे लोककेँ मम्मी पापा सम्हारि दइ छथिन्ह। ओ फ्लिपकार्टसँ बेबी सिटिंग सम्बन्धी एकटा अमेरिकन किताब आर्डर केलक आ प्रियासँ नुका कए पूरा पढ़ि गेल। ओकरामे किछु क्न्फिडेन्स जगलै जे ओ बच्चाकेँ सम्हारि सकत। आ फेर कोनो इमर्जेन्सी भेलापर बहुत रास्ता छैक, प्रिया अपना बच्चाकेँ छोड़ि थोड़बे देतै? ओ तँ मात्र ई आश्वासन चाहैत अछि जे ओकरा जॉब छोड़ए नै पड़ैक।
अही सोच विचारमे आ जॉब फ्रोम होम तकबामे आर छओ मास लागि गेलै। तेकर बाद एक दिन सोमेश बेड रूम पहुँचैत घोषणा केलक-
“प्रिया, हम अहाँक प्रस्ताव मानि लेल अछि। ओतबे नै हम दुनूक लेल एकटा एग्रीमेंटो बना लेलौं अछि।”
आ ई कहैत ओ कागज प्रियाक सामने बढ़ा देलक जाहिमे ओ अपन सिग्नेचर पहिनहि कऽ देने छल। प्रियाकेँ तँ विश्वासे नै भेलै। ऐ विजयक खुशीमे ओ कागजकेँ फाड़ि देलक, घरक सभटा कन्डोमक पैकेट उठा कए फेकि देलक आ सोमेशसँ लिपटि गेल।
योगेन्द्र पाठक ‘वियोगी’
लौफा 29 अगस्त 2014
Subscribe to: Post Comments (Atom)


text:
अन्तर्राष्ट्रिय मातृभाषा दिवस
अन्तर्राष्ट्रिय मातृभाषा दिवस २१ फरबरीक मनाएल जाइत अछि । १७ नवम्बर, १९९९कें दिन युनेस्कोद्वारा एकरा स्वीकृति देल गेल छल । इ दिवस मनेबाक उद्देश्य ई अछि कि विश्वमे भाषासभ तथा सांस्कृतिक विविधता आ बहुभाषिताकऽ बढ़ावा भेंट सकए ।
युनेस्कोद्वारा अन्तर्राष्ट्रिय मातृभाषा दिवसक घोषणासँ बङ्गलादेशक भाषा आन्दोलन दिवस (बङ्गला: ভাষা আন্দোলন দিবস / भाषा आन्दोलोन दिबॉश)कऽ अन्तर्राष्ट्रिय स्वीकृति मिलल, जे बङ्गलादेशमे सन् १९५२सँ मनाएल जाऽ रहल अछि । बङ्गलादेशमे एहि दिन एक राष्ट्रिय अवकाश होइत अछि । सन् २००८ऽक अन्तर्राष्ट्रिय भाषा वर्ष घोषित करैत, संयुक्त राष्ट्र महासभाद्वारा अन्तर्राष्ट्रिय मातृभाषा दिवसके महत्वके पुनः दोहराओल गेल अछि ।
समय क्रम[सम्पादन करी]
- २००० : अन्तर्राष्ट्रिय मातृभाषा दिवसक उद्घाटन उत्सव
- २००१ : द्वितीय वार्षिक उत्सव
- २००२ : भाषा विविधता : खतरामे ३००० भाषासभ (नारा : भाषासभक आकाशगङ्गामे, हरेक शब्द एक सितारा छी )
- २००३ : चारिम वार्षिक उत्सव
- २००४ : बच्चासभक जानऽके लेल शिक्षा
- २००५ : ब्रेल तथा अन्य भाषासभमे 'साइन इन' करी
- २००६ : भाषासभ आर साइबरस्पेस
- २००७ : बहुभाषी शिक्षा
- २००८ : अन्तर्राष्ट्रिय भाषा वर्ष
- २००९ : दशम वार्षिक उत्सव
- २०१० : मैत्री संस्कृतिक लेल अन्तर्राष्ट्रिय वर्ष
- २०११ : सूचना आर सञ्चार प्राविधिक
- २०१२ : मातृभाषा शिक्षा आर समावेशी शिक्षा
- २०१३ : मातृभाषामे शिक्षाके लेल पुस्तसभ
- २०१४ : वैश्विक नागरिकताके लेल स्थानीय भाषासभ तथा विज्ञान पऽ बल
- २०१५ : शिक्षाके माध्यमसँ शिक्षामे समावेश : भाषा महत्वपूर्ण अछि (पेरिसमे कार्यक्रम)
- २०१६ : गुणवतापूर्ण शिक्षा, शिक्षणक भाषा तथा सीखिके परिणाम
- २०१७ : बहुभाषी शिक्षाके माध्यमसँ टिकाउ भविष्यकऽ दिस
अन्तर्राष्ट्रिय स्तर पर[सम्पादन करी]
- लिङ्गुआपाक्स पुरस्कार, अन्तर्राष्ट्रिय मातृभाषा दिवसक अवसर पर प्रतिवर्ष प्रस्तुत कएल जाइत अछि।
- युनेस्को प्रत्येक अन्तर्राष्ट्रिय मातृभाषा दिवसकऽ लेल विषय सेट फरवरी २१ कें अगल बगल पेरिसमे अपन मुख्यालयके लेल सम्बन्धित घटनासभ रखैत अछि।
- सन् २००८ मे , अन्तर्राष्ट्रिय भाषा वर्ष औपचारिक रूपसँ अन्तर्राष्ट्रिय मातृभाषा दिवसके अवसर पर शुरू कएल गेल छल।
एहो सभ देखी[सम्पादन करी]
बाह्य जडीसभ[सम्पादन करी]
- अन्तर्राष्ट्रिय मातृभाषा दिवसके लेल यूनेस्कोक जालघर
- खतराक सामना करि रहल विश्वक भाषासभक मानचित्र
- सन्राष्ट्र सूचना सन्साधन
- बांग्लादेश से आधिकारिक सम्बन्धित पृष्ठ
- यूनेस्को शिक्षा (पूर्वके आईएमएलडी अनुपालनसभक जानकारीके कड़िसभ समेत)
- २१ फरवरी - अन्तर्राष्ट्रिय मातृभाषा दिवस
- मातृभाषाके लेल कि हम आधा रातिमे जागि सकैत छी?
- मातृभाषा हमर मानव अधिकार (समय अलाइव)'


text:
पटना : बिहार सरकार करीब सात हजार करोड़ टका स अशिक्षित महिला सब लेल टैबलेट उपलब्ध कराउत। गरीबी रेखा स नीचा जीवन यापन क रहल तीन करोड़ अशिक्षित महिला आ युवती कए सरकार टैबलेट देत। बिहार क सूचना आ प्रौद्योगिकी मंत्री शाहिद अली खान कहला जे राज्य मे गरीबी रेखा स नीचा जीवन यापन (बीपीएल) क रहल तीन करोड़ अशिक्षित महिला आ युवती कए टैबलेट बांटल जाएत। शाहिद कहला जे एहि स अशिक्षित महिला सबहक बीच शिक्षा क माहौल बनत। एहि योजना पर सात हजार करोड़ टका खर्च होएत। एकरा सबस पहिने प्रदेश क चारिटा ई-जिलों मधुबनी, गया, जहानाबाद आ नवादा मे लागू कैल जाएत। शाहिद कहला जे एहि महिला आ युवती कए वसुधा केंद्र या आंगनबाड़ी केंद्र मे प्रशिक्षण देबाक सेहो व्यवस्था कैल जा रहल अछि। दोसर दिस एहि योजना क आलोचना सेहो शुरू भ गेल अछि। विपक्षक कहब अछि जे सरकार स्कूल मे एखन धरि ब्लैक बोर्ड आ बेंच क व्यवस्था नहीं क सकल अछि आ दोसर दिस सात हजार करोड टका एहन वस्तु पर खर्च क रहल अछि जेकर उपयोगिता बुझब तत्काल कठिन अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
पटना । बिहार मे निजी निवेशक लेल जमीनक दिक्कत कए कम करबा लेल मोकामा मे राज्यक पहिल औद्योगिक परिसरक निर्माण भ रहल अछि। लगभग 50 एकड मे प्रस्तावित एहि परिसर क शिलान्यास अगिला दू मास मे भ जाएत। एहि परिसर कए छत्रधारी इंडस्ट्रीज प्र लि विकसित क रहल अछि। कंपनी क संरक्षक जीपी सिंह कहला अछि जे राज्य निवेश प्रोत्साहन परिषद लग इ प्रस्ताव बहुत दिन स लंबित छल। परिषद काफी विचार मंथन क बाद एकरा मंजूरी द देलक अछि। एखन एहि ठाम 26 एकड मे परिसर शुरू होएत जे बाद मे 50 एकड तक बढाउल जाएत। उद्योग विभाग क एकटा अधिकारी कहला अछि जे एहि परिसर क विकास मे सरकारक कोनो भागीदारी नहि रहत आ एहि ठाम कोन कंपनी क संयंत्र लागत आ कोन कंपनी कए जमीन आवंटित होएत एकर निर्णय छत्रधारी इंडस्ट्रीज प्र लि करत। सरकार किछु आधारभूत संरचनाक विकास लेल जरूर 50 करोड क सहायता प्रदान करत। इ राशि कंपनी कए चारि हिस्सा मे देल जाएत। ज्ञात हुए जे भूमि अधिग्रहण मे आबि रहल दिक्कत क बाद सरकार औद्योगिक परिसरक निर्माण लेल निजी क्षेत्र कए आमंत्रित केने छल। सरकारक एहि पहलक आब सार्थक परिणाम सामने आबि रहल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
अहां प्रेरणा छी हमर, जिनका लेल
हम आगां बढि जाय चाहैछि ।
अहां मान छी हमर जिनका होबय सं
हम शान सं जीब पाबैछि ।
अहां शक्ति छी हमर जिनका होबय सं
हम सब अवरोध सं पार पाबैछि ।
अहां अभिलाषा छी हमर, जिनका
हम कयामत धरि पाबै चाहैछि ।
अहां आश छी हमर जिनका पबय हेतु
हम कदम-कदम आगा धरि चलल जाइछि ।
अहां लोरी छी हमरा लेल, जकरा सुनि क
हम चैन के निंद सुतैछि ।
अहां संगीत छी हमरा लेल, जिनक तान
हमर हृदयक स्पंदन में गुंजायमान अछि ।
अहां कल्पना छी हमर, जै पर सवार भ
हम ब्रह्मांड्क यात्रा लेल उत्साहित छी ।
अहां पुष्प छी जकर सौंदर्य आ गंध सं
हमर आत्मा प्रतिपल ताजा होई अछि ।
अहां बसात छी हमरा लेल, जेकर
हर बूंद के हम जनमों सं पियासल छी ।
अहां तपिस छी हमरा लेल, जनिक विरह में
हम दिवा-निशि जड़ैत रहलौं अछि ।
अहां पूर्णिमा छी हमरा लेल, जिनक शितलता
में सदिखन हम नहाय चाहैछि ।
अहां लता छी हमरा लेल जिनका पाश में
हम ताउम्र बन्हाय चाहैछि ।
अहां शिवा छी हमरा लेल, जिनकर भक्ति में
हम डूब जाय चाहैछि ।
अहां प्रार्थना छी हमरा लेल, जे
हम माईक चरण में गाब चहै छी ।
अहां वचन छी हमरा लेल, जे हम
आजीवन निभाब चाहैछि ।
अहां ज्ञान छी हमर जेकर अंशु सं
हम दिवानिशि ज्योतिर्मय होबय चाहैछि ।
अहां जान छी हमर जिनका
जानय के हम अभिलाषी छी ।
अहां आत्मा छी हमर जिनका
हम आत्मसात कर चाहैछि ।
- ७ अप्रैल २०१५


text:
विगत दशक भरि सं देश मे ऑनलाइन बिजनेसक क्रान्ति सं
शाइते कोनो गोटें परिचित नहि होयब ! आ से सभटा भ’ रहलैक अछि स्टार्टअप सभक मादे.
चाहे ओ ऑनलाइन शॉपिंग हो वा फेर बिल पेमेंट अथवा मोबाइल वॉलेट, सभटा जीवनोपयोगी
वस्तु-जात एही स्टार्टअप सभक बले क्लिक भरि मे हमरालोकनि उपलब्ध क’ पाबि रहल छी.
बीतल बर्ख, अपना लोकनिक राज्य बिहार मे सेहो एही
मादे स्टार्टअप सभक लेल ५०० करोड़ टाकाक फंड एवं २०० करोड़क स्टार्टअप पालिसीक घोषणा
बिहार सरकार द्वारा कयल गेल छल आ हमरालोकनिक राज्य ‘मेक इन बिहार’ एवं ‘इंटरप्राइजिंग
बिहारक’ माध्यमे इंटरपिन्योर सभ कें आगाँ बढ़ेबाक लेल, उचित संसाधन उपलब्ध करेबाक
लेल डेग भरि चुकल छल.
जेना कि देखबा मे आयल अछि, पछिला किछु बर्ख मे
युवावर्ग अप्पन तकनिकी आ बिनु तकनिकी इनिटिएटिवक द्वारा कृषि एवं खाद्य पदार्थक क्षेत्र
मे राज्यक १२ करोड़ लोकक जरूरति पूर्ण कयलक अछि, जे कि ऑस्ट्रेलियाक सम्पूर्ण
जनसंख्याक कुल्लम 6 गुणा अछि. ई गप्प प्रेस कें संबोधित करैत बिहार उद्यमी संघक
महासचिव अभिषेक सिंह द्वारा बताओल गेल.
जनतब कराबी जे बिहार मे स्टार्टअप सभ कें बढ़ेबाक
लेल किछु प्रयत्नशील युवा इंटरपिन्योर लोकनि जे कि देशक शीर्षस्थ संस्थान जेना
IIM, IIT, CFA, CA आदि सं पासआउट छथि, द्वारा बर्ख २०११ मे एही मादे बिहार उद्यमी
संघक स्थापना भेल छल. बतबैत चली जे बिहार उद्यमी संघ अर्थात बीईए बिहार सरकारक
मार्गदर्शन मे काज करैत अछि, जाहि मे उद्योग विभाग बिहार सरकार सेहो एकटा प्रमुख
सहयोगी-सहभागी अछि. एही बर्ख संघ मे ‘इंटरपिन्योर एसोसिएशन ऑफ़ इन्डिया’ आ २७ गोट
रास्ट्रीय-अंतर्राष्ट्रीय सहयोगी-सहभागी छथि.
विदित हो जे एही बर्ख बिहार उद्योग संघ एवं
उद्योग विभाग, बिहार सरकारक संयुक्त तत्वाधान मे ‘चतुर्थ बिहार उद्यमिता सम्मेलन २०१७’
एवं ‘स्टार्टअप बिहार’ कराओल जा रहल अछि. आगामी 21 आ २२ मार्च कें प्रस्तावित एही
कार्यक्रमक उद्देश्य मूलतः छोट-छिन स्टार्टअप सभ कें आगाँ बढ़ायब, ओकरा कैपिटल
मुहैया करायब अछि. एहि बेरुका आयोजनक थीम अछि- Startup Bihar, Invest In Bihar. तहिना
एकर मुख्य आकर्षण Startup Expo अछि.
आयोजनक उद्घाटनकर्ता सह मुख्य अतिथि मुख्यमंत्री
बिहार नीतीश कुमार होयताह. कार्यक्रम मे देश-विदेशक इंटरपिन्योर शामिल होयताह.
हुनका लोकनिक बजेबाक पाछाँ एतुक्का उद्यमी लोकनि कें विभिन्न तरहक बिज़नेस आईडिया
उपलब्ध करायब अछि. सम्मेलन मे पद्मा श्री प्रोफ़ेसर अनिल गुप्ता, HDFC बैंकिंग, इनोवेशन
आ IIM कें कंट्री हेड सेहो अऔताह.
तहन जों अपने उद्यमी बन’ चाहैत छी, उद्यमिताक
सम्बन्ध मे जान’ चाहैत छी, बिज़नेस करबाक अवसर चाहैत छी वा ताहि हेतु सरकारक फंड
चाहैत छी त’ यथाशीघ्र अप्पन रजिस्ट्रेशन www.bes2017.in
पर करी.
बालमुकुन्द
mukund787@gmail.com
मूलतः मिथिला मिरर (www.mithilamirror.com) पर प्रकाशित


text:
सोमवार, 26 फ़रवरी 2018
दरभंगा डबल इंजीनियर मर्डर केसमे 10 टा दोषी , 4 टा आरोपी केँ कएल गेल रिहा
दरभंगा : व्यवहार न्यायालयकेँ एडीजे-5 रूपेश कुमार दुबेक अदालत कुल 14 आरोपीमे सँ चारि टा आरोपी ऋषि झा, अंचल झा, सुबोध दुबे, टुनटुन झा केँ हत्याकांडमे दोषमुक्त करैत रिहा करबाक आदेश सुनौलक अछि।
ओतहि बाँकी बाँचल 10 टा आरोपी संतोष झा, मुकेश पाठक, अभिषेक झा, मुन्नी देवी, संजय लाल देव, पिंटू लाल देव, निकेश दुबे, पिंटू झा, पिंटू तिवारी आ विकाश झा पर दोषारोपण कएलक अछि।
सजाकेँ फैसला पर अगिला 07 मार्चके सुनवाई कएल जायत। अहि मौका पर 06 अभियुक्तकेँ जेलेसँ वीडियो कॉन्फ्रेंसिंगके द्वारा दोषारोपण पर फैसला देल गेल अछि, बाँकी बाँचल आरोपी अदालतमे उपस्थित छल।
एहिठाम बता दी जे 26 दिसम्बर 2015 केँ दू टा इंजीनियरक गोली मारिकय हत्या कय देल गेल छलैक। ओहिसमय महागठबंधन केर सरकारकेँ मात्र एक मास बनलाह भेल छलैक। अहि घटनाक बाद सरकार जाँचक लेल एसआईटी केर गठन कएने छल आ दोषीकेँ स्पीडी ट्रायल केँ तहत सजा दिएबाक घोषणा कएने छल।
Labels: दरभंगा


text:
Wednesday, December 12, 2007
...आ ओ हमरा सभ के छोड़ि चल गेलीह
नाम छलैन्हि अंजू. हमर सबसे छोट पिसिया, जिनका हम अपन दीदी कहैत छियैन्हि, क जेठ बेटी छलखिन्ह. हमरा सं किछुए दिनक पैघ रहथि. बाबा हमर आ अंजू क नाम बंगला स्कूल में तेसर कक्षा में लिखा देलैन्हि. स्कूल क नाम रहैक पीतांबरी बंगाली मिडिल स्कूल. ताबत तक बाबा क डेरा राजकुमार गंज से नौ नंबर, अर्थात नौ, गिरिंद्र मोहन रोड में आबि गेल रहैन्हि. हम आ अंजू खाली भाई-बहिन नहिं, अभिन्न संगी आ एक-दोसर क पूरक रही. कखनो एसगरे नहिं रही. एके थारी में खेनाई आ संगे स्कूल गेनाई-एनाई. किछुए दिन भेल रहय स्कूल गेनाई. एक दिन अंजू के मोन खराब भेलैन्हि. संतोष चाचा (डा सतींद्र मोहन मिश्र) हुनका देखलखिन्ह. दवाई पड़लैन्हि. ओहि दिन हमहू स्कूल नहिं गेलहुं. डेरा पर लड़का-लड़की-शहर-सिनेमा खेलाइत रही. अंजू दोसरो दिन दुखित छलीह. तखनि हुनका दोसर डाक्टर से देखाओल गेल. हुनकर स्वास्थ्य दिन-दिन खराब होइत गेल. करीब एक हफ्ता तक हमहू स्कूल नहिं गेलहुं. भरि दिन अंजू संगे खेलाइत रहैत छलहुं. बाद में अंजू बिछान पर से उठबा में सेहो असमर्थ भय गेलीह. ओहि बीच में एक बेर बाबा के दिल्ली जयबाक छलैन्हि. ओतय सं हमरा सभ लेल सनेस अनलैन्हि-कलम, जेकर रोशनाई बाहर से देखाइत रहय. अंजू आ हम एके रंग क कलम लेलहुं. ब्लू रंग के ढक्कन बाला. खूब खेलाइत रही दूनू गोटा. जाड़ मास रहैक. लाल काका (नरनाथ झा-हमर पापा से छोट भाई, जिनकर निधन 1973 में भय गेलैन्हि) सभ दरभंगा में रहथि. कूकू (लाल काका क जेठ बालक, जे हमरा गुरुदेव कहैत छलाह) क जन्मदिन रहैन्हि. हुनका लेल सूट बनबाओल गेल छल. सांझ में लाल काका सभ बाजार जाइ ले तैयार छलाह. ताबत अपन दीदी क चीत्कार सुनलहुं. पता चलल जे अंजू हमरा सभ के छोड़ि चल गेलीह. राति में हुनका सभ उठा कय लय गेलैन्हि. भोरे दाइजी उठौलैन्हि- चलू, अंजू के तिलांजलि दय दियौन.
स्कूल खुजला पर जखनि पहिल दिन गेलहुं, तं टिफिन क समय में शोक सभा रहैक. भीम दा छलाह हमर सबहक शिक्षक. ओ घोषणा कयलैन्हि-अंजू का निधन हो गया है. इसलिए स्कूल आज बंद रहेगा. हम आ बौआ भाई वापस डेरा अयलहुं. अंगना बरंडा पर खेनाई पर सभ बैसल रहैक. बूआ काका पुछलैन्हि- एखने. हम जवाब देलियैन्हि- छुट्टी भय गेल. फेर पुछलैन्हि- किया. हम कहलियैन्हि- अंजू मरि गेलीह, तें. अपन दीदी ओही ठाम रहथि. ओ कानय लगलीह. तखन आभास भेल जे गलती भय गेल.
अस्तु, अंजू क मृत्यु क बहुत दिन बाद तक हमरा लगैत छल जे किछु हेराय गेल अछि. जखन चारिम क्लास में गेलहुं आ नब-नब किताब सभ भेटल, सामान्य भय सकलहुं.
स्कूल खुजला पर जखनि पहिल दिन गेलहुं, तं टिफिन क समय में शोक सभा रहैक. भीम दा छलाह हमर सबहक शिक्षक. ओ घोषणा कयलैन्हि-अंजू का निधन हो गया है. इसलिए स्कूल आज बंद रहेगा. हम आ बौआ भाई वापस डेरा अयलहुं. अंगना बरंडा पर खेनाई पर सभ बैसल रहैक. बूआ काका पुछलैन्हि- एखने. हम जवाब देलियैन्हि- छुट्टी भय गेल. फेर पुछलैन्हि- किया. हम कहलियैन्हि- अंजू मरि गेलीह, तें. अपन दीदी ओही ठाम रहथि. ओ कानय लगलीह. तखन आभास भेल जे गलती भय गेल.
अस्तु, अंजू क मृत्यु क बहुत दिन बाद तक हमरा लगैत छल जे किछु हेराय गेल अछि. जखन चारिम क्लास में गेलहुं आ नब-नब किताब सभ भेटल, सामान्य भय सकलहुं.
Posted by यशोनाथ झा at 11:07 AM
No comments:
Subscribe to: Post Comments (Atom)


text:
मनोज शांडिल्यक लघुकथा 'अछओँ'
होटलक मालिक ई खेल सभ दिन देखैत छल। शंका होइत छलै जे छौंड़ा चोरि करबाक ब्योंत क' रहल अछि। फेर किछु बिचारि क' बिचार बदलि लैत छल।मुदा ओहि दिन नहि रहल गेलै। थाना फोन कइए देलकै।
छौंड़ाक ठोर सँ सोनित खसैत रहै, मुदा ओकरा लेल धनि सन। भावहीन स्वर मे कहलकै, " नहि बाबू, चोरि करय नहि अबैत छी'।
"हँ रौ, बड़का धर्मात्मा छैं! चोरि करय नहि, एतय प्रवचन सुनय अबैत छैं।सच बाज नहि तँ एक-एक टा हाड़ झाड़ि देबौ!", हवलदार चाहक चुस्की लैत गजरल।
छौंड़ा ओहिना भावहीन छल।बाजल, सत्ते कहैत छी बाबू। चोरि करय नहि अबैत छी।भूख लगैत अछि तँ अबैत छी।किछु काल तक एतेक लोक केँ खाइत देखैत आ तरह-तरह के भोजन सभ देखैत मोन अछओँ भ' जाइत अछि। भूख मरि जाइत अछि।तैं ठाढ़ रहैत छी।चोरि करय नहि अबैए। अबितय तँ जहल जैतहुँ। ओतय कहाँदन खाय लेल भेटैत छै। लेने चलब?"
हवलदार के सेहो अछओँ भ' गेल रहै।आई ई चारिम केस रहैक। एहन सभ केस मे ओकरे पठा दैत छै। होटलक मालिककेँ गरियबैत मोटरसाइकिल स्टार्ट केलक आ बिदा भेल।
छौंड़ाक भूख एखन जिबिते रहैक। पुनः खेनिहार सभ दिस ताकय लागल।
मनोज शांडिल्य
इमेल: manoj.jha.in@gmail.com
फोन :09866077693


text:
ई सिंगिंग रियालटी शो आठ राउंड तक चलत, जाहिमे 60 प्रतिभागी भाग लेत। ऑडियन्स द्वारा कायल गेल वोटिंग ऑनलाइन होयत, जे की कलर्स टीवी चैनल के एंड्राइड अप्प के जरिये कायल जे सकत। ऐहिक लेल अपने के कलर्स टीवी के एंड्राइड एप्प क' डाउनलोड करि ओहिके अप्पन फेसबुक या ट्विटर आईडी से लिंक करबाक होयत। जाहिक बाद अपने आसानी से 'राईजिंग स्टार' के प्रतिभागि सभके वोट क' सकब।एहि शो मे जजक रूप मे शंकर महादेवन, मोनाली ठाकुर आर दिलजित दोसांज रहता।
मूल रूप से मधुबनी जिलाक बेनीपट्टी (उड़ेन) के रहिवासी मैथिली ठाकुर क' प्रारंभिक संगीतक शिक्षा-दीक्षा हुनक दादा श्री बच्चा ठाकुर व पिता रमेश ठाकुर से भेटलैन्ह। ग्रामीण परिवेश मे पलल बढ़ल मैथिली वर्तमान मे द्वारिका, दिल्ली मे परिवारक संग रहैत बाल भवन इंटरनेशनल स्कुल, द्वारिका सँ पढ़ाई क' रहल छली। अपने के बता दी कि मैथिली ठाकुर एखन धरी संगीतक क्षेत्र मे कैको विशिष्ट पुरस्कार प्राप्त क' चुकल छली। ओ राष्ट्रीय स्तर के सिंगिंग शो 'इंडियन आइडियल जूनियर-2015', सारेगामापा सहित कैको सिंगिंग रियालटी शो मे अप्पन प्रतिभा देखा चुकल छली।


text:
मिले,
... श्रीमान्/श्रीमती/श्रीयुत् ..............................
पता: ..............................
..............................
..............................
विषय: दहेज मुक्त मिथिलाके निर्माण एवं मिथिलाके धरोहरके संरक्षण
महोदय/महोदया,
उपरोक्त विषयमें अपने केँ सूचित करैत अपार हर्ष भऽ रहल अछि जे आजुक २१वीं शदीमें मिथिलाके युवा जनशक्ति जे आइ संसारके हर कोणमें पसरल छथि आ काफी प्रभावशाली योगदान दैत संसारके निर्माणमें व्यस्त छथि - हुनकहि जागृतिके इ सुखद परिणाम थीक जे ‘दहेज मुक्त मिथिला’ नामके एक संस्थाके निर्माण भेल अछि जेकर मुख्य उद्देश्य केवल एतेक जे मिथिलामें माँगरूपी दहेज के प्रथाके समाप्त कैल जाय - मिथिलाके बेटी ऊपर इ प्रत्यक्ष एवं अप्रत्यक्ष दुनू रुपें अत्याचार थीक; प्रत्यक्ष एहि लेल जे संतान सभ बराबर होइछ, जहिना लोक बेटाके पढाबयलेल अग्रसर छथि, तहिना बेटीके लेल सेहो छथि - तखन दू रंगके व्यवहार जे बेटाके विवाहमें बेटीवाला के त्यागके कोनो गणना नहि करैत माँगरूपी दहेज के थोपल जैछ। अप्रत्यक्ष अत्याचार एहि लेल जे दहेज के व्यवहार के कारण बहुतो माता-पिता अपन कन्याके उच्च अध्ययन सऽ वञ्चित रखैत छथि आ एहि तरहें मिथिलामें प्रतिभा रहितो मैथिलपुत्री बहुत पछुवायल छथि। जतय आजुक महिला संसारके उच्चतम् शिखर माउण्ट एवरेस्ट सऽ लऽ के, राष्ट्रकवच सेनामें एवं विज्ञानके युगमें प्रखर प्रदर्शन करैत संसारके आगू बढाबयमें हर क्षेत्रमें अगुआ भूमिका निर्वाह कय रहल छथि ततय मिथिलाके बेटीपर दहेज के एहेन प्रहार छैक जे एक निश्चित सीमा तक मात्र पढाइ करैत छथि। उच्च शिक्षाके लेल हतोत्साहित होइत छथि। केवल विवाह एवं वर हेतु चिन्तित रहैत दहेजके व्यवस्थामें लागल थाकल परेशान मैथिल असल ऐश्वर्यके, रिद्धि-सिद्धिके एवं समुचित विकासके बहुत पैघ बाधक बनल छथि। एहि प्रतिकूलताके विरुद्ध छेड़ल मौलिकताके लड़ाईमें अपनेक सहयोगकेर आकाँक्षा रखैत इ पत्र प्रेषित कय रहल छी जे हमरा लोकनिक कार्य-प्रणालीमें मिथिलाके धरोहर जे लगभग हर गाम - हर इलाका में कोनो ने कोनो रूपमें अवश्य मौजूद अछि ताहि ऊपर एकजूट बनैत संरक्षण के कार्य कैल जाय - एहि में अपनेक सहयोग के अपेक्षा रखैत छी।
वर्तमानमें हमरा लोकनि सौराठ सभाके पुनरुत्थान हेतु जन-जागरण अभियानमें अपनेक सहयोग के याचना करैत छी। एहि सभाके जे पौराणिक शुद्ध संस्करण छल ताहिके पुनर्जागरण करयमें, दहेज मुक्त विवाह हेतु एवं विद्वत् सभा जाहिमें मिथिलाके विकास हेतु आम चर्चा-परिचर्चा सेहो होइ आ लोक एकताके सूत्रमें बँधैत नव-नव-निर्माणके कार्यमें संलिप्त होइथ - ताहि लेल सालमें एक बेर सौराठ सभागाछीके पुनः जगायल जाय। एकर जागृति लेल अपनेक सहभागिता के अपरिहार्य आवश्यकता बुझैछ। संगहि जे पौराणिक परंपरा वैवाहिक अधिकार निर्णय कराबय हेतु पंजिकार द्वारा विगत पुश्ताके बीच कोनो प्रकार के रक्त सम्बन्ध जाँच कराबैत कैल जैछ एकर परित्याग कदापि नहि करै जाइ। सिद्धान्त लिखाबैक परंपरा पर सेहो सभ मैथिल ब्राह्मण जाग्रत रहैथ।
जानकारी दी जे एहि बेर सौराठमें श्री श्री १०८ श्री माधवेश्वर नाथ महादेवके मन्दिर जेकर निर्माण दरभंगा राज द्वारा करायल गेल आ जे आइ अत्यंत उपेक्षित अबस्थामें अछि, एकर जीर्णोद्धार हेतु दहेज मुक्त मिथिला कटिबद्ध अछि। अपने लोकनि सँ निवेदन जे एहि शुभ कार्यमें अपन यथायोग्य सहयोग निम्न खातामें अवश्य पठाबी।
खाताधारकके नाम :-सौराठ सभा विकास समिति एवं दहेज मुक्त मिथिला
खाताधारक बैंकके पता :- रहिका, मधुबनी , बिहार
खाताधारक बैंकके नाम :- भारतीय स्टेट बैँक
खाता नं. :- 31742944456
आई. एफ. एस. सी. कोड:- SBIN0005897
धन्यवाद,
सदस्य,
दहेज मुक्त मिथिला, पंजी भवन,
सौराठ सभागाछी, मधुबनी।
फोन: 09661042056..09135462251 .09279343090


text:
खण्ड-2
गजल
कोना कहल जाइत छैक?
आब एहि प्रश्न पर चली। सभसँ पहिने जे शाइरी सदिखन कहल जाइत छैक लिखल
नहि (कारण अहाँ उपर पढ़ि चुकल छी)। आब अहाँ एकरा अरबी
प्रकिया मानि मूँह नहि घोकचा लेब। हिन्दु धर्मक चारू वेद लिखल नहि कहल-सुनल
गेल छैक। आ शाइरी सेहो वेदे जकाँ कहल जइत छैक। शाइरी विशुद्ध रुपसँ उच्चारण पर
निर्भर अछि (मुदा लिखित रूपक रक्षा करैत आ किछु छूट लैत)। तँए गजल कहल जाइत छैक लिखल नहि (जाहि गजलमे कोनो प्रकारक नियम शैथिल्य
वा छूट नै लेल जाइए तकरा अहाँ "गजल लिखल छी" कहि सकै छियै)। मुदा विस्तृत विवरण देबासँ पहिने गजलमे प्रयुक्त परिभाषिक शब्दावलीक
संक्षिप्त परिचय प्राप्त करी--
1)
लघु- एकरा उर्दूमे लाम कहल जाइत छै आ मैथिलीमे ह्रस्व। ई पहिल छोट इकाइ भेल। अ, इ,
उ, ऋ, लृ आदि ह्रस्व स्वर भेल।
2)
दीर्घ- एकरा उर्दूमे गाफ कहल जाइत छै आ मैथिलीमे दीर्घ। आ, ई, ऊ, ए, ऐ, ओ, औ. अं. अः आदि दीर्घ स्वर भेल। ई दोसर छोट इकाइ भेल। एकै शब्दमे
जँ लघु केर बाद दोसरो लघु आबए तँ ओकरा दीर्घ मानि लेल जाइत छै (कोन-कोन अवस्थामे तकर
विवरण आगू बहरक प्रकरणमे भेटत) छान्दस प्रक्रियामे।
(एहिठाम 1 मने ह्रस्व आ 2 मने
दीर्घ भेल।( केओ-केओ दीर्घ लेल + आ लघु लेल -
केर प्रयोग करै छथि। संस्कृतमे
I दीर्घ लेल आ U लघु लेल चिन्ह अछि।)
लघु= ह्रस्व, दीर्घ =गुरु )।
3)
जुज--लघु आ दीर्घकेँ आपसमे जोड़लासँ जुज बनैत छै ।
4)
अज्जा- जुज केर बहुवचन अज्जा होइत छै।
5)
रुक्न --कोनो मात्राक्रम केर शाब्दिक (मुदा अर्थहीन) नामकेँ रुक्न कहल जाइत छै, जेना दीर्घ-ह्रस्व-दीर्घ लेल "फाइलुन",
ह्रस्व-दीर्घ-दीर्घ-दीर्घ लेल "मफाईलुन"
इत्यादि। रुक्न अज्जाक बहुवचन भेल संस्कृतमे एकरा "यमाता",
"जगण", "मगण" आदि सन बूझू।
6)
अर्कान-- रुक्न केर बहुवचन अर्कान भेल जेना-फाइलुन + मफाईलुन...इत्यादि।
7)
बहर- अर्कानक संगठित आ निश्चित रुपकेँ बहर कहल जाइत छै। एकरा मीटर
सेहो कहल जाइत छै। जेना कोनो पाँतिमे फऊलुन (122) केर समान
प्रयोगसँ बहरे मुतकारिब बनैत छै।
8)
शेर—एक-समान रदीफ आ भिन्न-भिन्न काफियासँ सजल दू पाँति जाहिमे कोनो
विचार एहन विचार जे ओही दूनू पाँतिमे शुरू भए खत्म भए जाइत हो एवं कोनो बहरसँ
युक्त हो शेर कहाबैत अछि। कतेको मैथिलीक विद्वान शेर मने चरण कहै छथि मुदा संस्कृत
परंपरानुसार पाद वा चरण मने पाँति भेलै।
9)
मिसरा मने पाँति भेल
10)
मिसरा-ए-उला --शेरक पहिल पाँतिकेँ मिसरा-ए-उला कहल जाइत छै। ई
पाँति कोनो तथ्यक स्थापना करैत छै।
11)
मिसरा-ए-सानी शेरक दोसर पाँतिकेँ मिसरा-ए-सानी
कहल जाइत छै। अइ पाँतिसँ पहिल पाँतिक देल गेल तथ्यक समर्थन कएल जाइत छै।
12)
अशआर-- शेरक बहुवचन अशआर भेल।
13)
गजल-- मतला युक्त किछु शेरक संग्रह गजल कहाबैत अछि। गजलमे अलग-अलग
शेर होइत छै मुदा रदीफ आ काफियाक स्वर एवं बहर एकै हइत छै।
14) मतला- गजलक
पहिल शेर जाहि महँक दूनू पाँतिमे रदीफ आ काफिया हो तकरा मतला कहल जाइत छै। बिना
रदीफ बला गजलमे मतलाक दूनू पाँतिमे काफिया हेबाक चाही।
15)
हुस्ने मतला- मतलाक बाद जँ दोसर मतला हो तकरा हुस्ने मतला कहल जाइत
छै। बहुत लोक हुस्ने मतलाकेँ मतला-ए-सानी सेहो कहैत छथि।
16)
जँ हुस्ने मतलाक बादो मतला आबए तँ ओकरा मतला-ए-सालिस कहल जाइत छै।
17)
जँ मतला-ए-सालिसकेँ बाद मतला आबए तँ ओकरा मतला-ए-राबे कहल जाइत छै।
ऐकेँ बाद जे मतला अबे छै तकर आर नाम सभ छै मुदा हमरा पता नै अछि।
18)
रदीफ- मतलाक दुनू पाँतिमे अंतसँ उभयनिष्ठ शब्द वा शब्द समूहकेँ रदीफ
कहल जाइ छै।
19)
काफिया-- मने स्वर साम्य युक्त तुकान्त चाहे ओ वर्णक स्वरसाम्य
हो की मात्राक स्वरसाम्य। रदीफसँ पहिने जे स्वर साम्य युक्त तुकान्त होइत छैक तकरा
काफिया कहल जाइत छैक। आ ई रदीफे जकाँ गजलक हरेक शेरक (मतला बला शेरकेँ छोड़ि) दोसर
पाँतिमे रदीफसँ पहिने अनिवार्य रुपें अएबाक चाही। काफिया दू प्रकारक होइत छैक (क) वर्णक
स्वरसाम्य आ (ख) मात्राक स्वरसाम्य। अइसँ बेसी वर्णन आगू काफियाक खंडमे भेटत।
20)
गैर मुरद्फ गजल-- जाहि गजलक मतलामे रदीफ नै हो तकरा गैर मुरद्फ गजल
कहल जाइत छै। ऐ ठाम ई मोन राखू जे बिना रदीफक तँ गजल भए सकैए मुदा बिना कफिया गजल
नै हएत।
21)
मकता- गजलक अंतिम शेर जाहिमे शाइर अपन नाम-उपनामक प्रयोग केने होथि
तकरा "मकता" कहल जाइत छै।
आब
अहाँ सभ बूझि सकै छिऐ जे ह्रस्व आ दीर्घ
केर संयोगसँ जुज बनैत छै,
जुजसँ अज्जा, अज्जासँ रुक्न, रुक्नसँ अर्कान, अर्कानसँ बहर, कोनो बहरक पर कहल दूटा पाँतिकेँ शेर कहल जाइत छै आ शेरक समूहकेँ गजल कहल
जाइत छै।
22)
एकटा कोनो गजलमे जे शेर सभसँ बेसी नीक आ प्रभावी होइत छै तकरा
हासिल-ए-गजल (हासिले गजल) कहल जाइत छै।
23)
तक्तीह- मात्राक गिनती करब तक्तीह भेल। ऐसँ ई पता लगाएल जाइत छै जे
कोनो गजल बहरमे छै की नै।
24)
वज्न -- ओजन मने भार। कोनो शब्द वा पाँतिक मात्राक्रमकेँ वज्न कहल जाइत छै।
25)
अज्जा-ए-रुक्न-- कोनो पाँतिकेँ रुक्नक हिसाबसँ
तोड़ला पर अज्जा-ए -रुक्न भेटैत छै। जेना—
असगर
जनम लेलहुँ असगरे जी रहल
ऐ
पाँतिकेँ रुक्नक हिसाबें तोड़बै तँ"
मफऊलातु-मफऊलातु-मुस्तफइलुन " भेटत (
असगर जनम= मफऊलातु, लेलहुँ
असग= मफऊलातु आ रे जी रहल = मुस्तफइलुन
। मने ऐ पाँतिमे तीनटा अज्जा-ए-रुक्न छै। ( ई पाँति अमित मिश्रा जीक छन्हि )
26)
कोनो शेरक दूनू पाँतिकेँ छह खण्डमे बाँटल जाइत छै--
a)
सदर-- पहिल पाँतिक पहिल खण्डकेँ सदर कहल जाइत छै। मने पहिल पाँतिक
शुरूआत सदर भेल।
b)
हश्व-- सदर केर बाद बला खण्डकेँ हश्व कहल जाइत छै। हश्व मने विकास,
वस्तुतः पाँतिमे निहित भावनाक विकास एही खण्डमे होइत छै।
c)
अरूज-- पहिल पाँतिक अन्तिम खण्डकेँ अरूज कहल जाइत छैक। अरुज मने
उत्कर्ष, वस्तुतः भावनाक उत्कर्ष एही खण्डमे हइत छै।
d)
इब्तदा-- शेरक दोसर पाँतिक पहिल खण्डकेँ इब्तदा कहल जाइत छै। इब्तदा
मने सेहो प्रारंभे होइत छै मुदा सदर आ इब्तदा दुन्नूमे ई अंतर छै जे सदर कोनो
विचार भए सकैए मुदा सदरक समर्थनमे आएल प्रारंभकेँ इब्तदा कहल जाइत छै।
e)
हश्व-- दोसर पाँतिक बिचलका भागकेँ पहिनेहे जकाँ हश्व कहल जाइत छै।
f)
जरब--दोसर पाँतिक अन्तिम खण्डकेँ जरब कहल जाइत छै। जरब मने अन्त।
उदारहरण
लेल अमित मिश्र जीक एकटा शेर देखू--
हमर
मुस्की/सँ हुनका आ/गि लागल यौ (1222/1222/1222)
हुनक
कनखी/सँ तऽरका आ/गि लागल यौ (1222/1222/1222)
हमर
मुस्की-- सदर
सँ
हुनका आ --हश्व
गि
लागल यौ-- अरूज
हुनक
कनखी-- इब्तदा
सँ
तरका आ-- हश्व
गि
लागल यौ--जरब
ई
तँ छल तीन रुक्न बला शेर तँ मामिला फरिछा गेल मुदा कम-बेसी रुक्न बला लेल एना मोन
राखू--
1)
जँ शेरक हरेक पाँतिमे दूटा रुक्न छै तँ ओहिमे हश्व नै होइत छै खाली
सदर, अरूज, इब्तदा आ जरब होइत छै।
2)
जँ शेरक हरेक पाँतिमे तीनटा रुक्न छै तँ पूरा शेरमे दूटा हश्व हेतै
आ एक-एकटा सदर, अरूज, इब्तदा आ जरब
हेतै। उपरका उदाहरण तीनेटा बला रुक्न पर अछि।
3)
जँ शेरक हरेक पाँतिमे चारिटा रुक्न छै तँ पूरा शेरमे चारिटा हश्व
हेतै आ एक-एकटा सदर, अरूज, इब्तदा आ
जरब हेतै।
4)
जँ शेरक हरेक पाँतिमे पाँचटा रुक्न छै तँ पूरा शेरमे छह टा हश्व
हेतै आ एक-एकटा सदर, अरूज, इब्तदा आ
जरब हेतै।
5)
जँ शेरक हरेक पाँतिमे छह टा रुक्न छै तँ पूरा शेरमे आठ टा हश्व हेतै
आ एक-एकटा सदर, अरूज, इब्तदा आ जरब
हेतै।
एतेक
देखलाक बाद ई बुझना जाइत अछि जे कोनो शेरक पहिल पाँतिक पहिल रुक्न " सदर "
भेल आ अंतिम रुक्न " अरुज " भेल आ बचल बीच बला रुक्नकेँ " हश्व "
कहल जाइत छै। तेनाहिते कोनो शेरक दोसर शेरक पहिल रुक्नकेँ "
इब्तदा " कहल जाइत छै आ अंतिम रुक्नकेँ "
जरब " आ बीचमे बचल रुक्नकेँ "
हश्व " कहल जाइत छै। आब एनाहिते एक
पाँतिमे जतेक रुक्न हो तकरा बाँटि सकै छी।
मुदा
शेरक ई बाँट बखरा मात्र वर्णवृत बलामे नै लागत। उदाहरण लेल मानू जे अहाँ 2222112121 बला मात्रा क्रम
लेलहुँ। मुदा ई मात्रा क्रम किनको लेल 222-2112-121
भऽ सकैए आ ऐमे ओ तँ किनको लेल 22-2211-2121 सेहो
भऽ सकैए । आब लोक घनचक्करमे पड़ता जे ऐमे कोन तरहँसँ छह भागमे बाँटी। तँए हमर ई
स्पष्ट मानब अछि जे जा धरि मैथिलीक अपन निज मात्राक्रम नै हो ताधरि ई नियम मात्र अरबी बहरमे प्रचलित मात्राक्रम जेना122+122+122 वा 2122+2122+2122 आदि सभपर लागत। सरल वार्णिक बहरमे
सेहो ई नियम नै लागत।
27)
शाइरी- अशआर कहबाक प्रक्रियाकेँ शाइरी कहल जाइत छै।
28)
शाइर-- शाइरी करए बलाकेँ शाइर कहल जाइत छै। हिंदीमे शायर कहल
जाइत छै मुदा मूल रूपसँ "शाइर" छै मोन पाड़ू फिल्म “कभी-कभी” केर गीत
"मैं पल दो पल का शाइर हूँ"।
29)
मोशायरा--जतए शाइर सामूहिक रूपें श्रोताक सामने शाइरी कहैत हो ओकरा
मोशायरा कहल जाइत छै। मोशाइरामे गजल वा किछु कहबासँ पहिने मंचपति केर आज्ञा लेल
जाइत छै आ तकर बाद शाइर श्रोता वर्गकेँ कहै छथिन " समाद
फरमाएँ"| ऐ "समाद फरमाएँ"
केर मैथिलीकरण "सुनल जाए" रूपमे भऽ सकैए। श्रोता वर्गसँ इरशाद-इरशाद केर ध्वनि संग शाइर अपन रचनाक
पाठ शुरु करै छथि। बेसी काल शाइर जखन पहिल पाँति पढ़ै छै तखन दोसर पाँति कहबाक लेल
"इरशाद-इरशाद" कहल जाइत छै आ
दोसर पाँति पूरा होइते बाह-बाह। इरशाद केर मैथिलीकरण "जरूर"
भऽ सकैए ( ओना जरूर सेहो अरबिए समूहक शब्द छै)। ऐठाम ई कहब बेसी जरूरी जे उर्दू सभहक मोशयारामे काफिया खत्म होइते
बाह-बाही शुरू भऽ जाइत छै आ तै लेल किछु मैथिल श्रोताकेँ सिकाइत छनि जे पूरा नै सुनि
पेलहुँ। मुदा धेआन देबाक बात ई छै जे काफियाक बाद तँ रदीफ होइ छै जे की पूरा गजलमे
एकै रहैत छै तँए काफियाक बादे बाह-बाही ओ सभ शुरू कऽ दैत छै। मैथिलीमे एखन ऐ परंपराकेँ
आबऽमे किछु दिन समय लगतै।
30)
तहत आ तरन्नुम--मोशायरामे शाइर दू रूपें शाइरी पढ़ैत छथि। पहिल भेल वाचन क्रिया द्वारा
जेना कविता सुनाएल जाइत छै आ दोसर भेल गायन द्वारा। वाचन प्रक्रियाकेँ " तहत
" कहल जाइत छै आ गायन प्रक्रियाकेँ " तरन्नुम कहल जाइत छै। ओना भारतमे सभसँ
पहिने ॠगवेद भेलै जकर पाठ कए जाइत छलै मने तहत जकाँ बादमे सामवेद बनलै मने गेबा योग्य
मने तरन्नुम। सामवेदक अनुयायी सभ ॠगवेदक अनुयायी सभकेँ बेंग जकाँ टरटराइत कहि आलोचना
सेहो केने छथिन्ह। मने तहत बला तहतकेँ नीक मानै छथि आ तरन्नुम बला तरन्नुमकेँ। मुदा
हमर स्पष्ट मानब अछि जे मानव सदिखन विविधता चाहै छथि। मानव अपन मनोस्थितिकेँ हिसाबें
केखनो तहत बलापर बाह-बाह करै छथि तँ केखनो तरन्नुम बलापर । कहबाक मतलब जे एकै मानव मनोस्थिति बदलैत देरी पाठ भिन्नता सेहो
चाहै छै तँए तहत आ तरन्नुम केर झगड़ा हमरा हिसाबे बेकार। लक्ष्य मात्र रस, आनंद, परमानंद…
जखन शाइर मोशायरामे अपन शेर सभ प्रस्तुत करै छथि तखन दू तरहँक प्रतिक्रिया
होइत छै श्रोता मध्य। पहिल तँ जँ श्रोताकेँ शेर नै नीक लगलै तँ ओ चुपचाप सूनि लै छथि
आ दोसर जे जँ श्रोताकेँ शेर नीक लगलै तँ ओ "बाह-बाह-बाह-बाह" शब्द समूहसँ
शाइरक मनोबल बढ़बै छथि। ओना ऐठाम ई कहब बेजाए नै जे उर्दू गजलक नीक-नीक मोशायरा सभमे
तालीक प्रचलन अछि मुदा पारंपरिक तौरपर बाह-बाह छै। ऐठाम आर किछु गप्प जखन मोशायरामे
नात वा मनकतब कहल जाइत छै तखन ताली आ बाह-बाह पूरा-पूरी निषिद्ध भऽ जाइत आ तकरा बदलामे
सुभान-अल्लाह केर उच्चारण होइत छै। ऐठाम ईहो बूझबाक गप्प थिक जे मोशयरामे जखन नात पढ़ल
जाइ छै तखन शाइरकेँ जँ श्रोता दिससँ पाइ वा अन्य धन भेटै तँ ओ मान्य छै आ ओइमे कोनो
आपत्ति नै मुदा गजल आ आन विधा कालमे कोनो शाइर एहन पाइ वा धन नै स्वीकारथि। जँ स्वीकारता
तँ ई नियमक विरुद्ध मानल जाइत छै। जे शेर नीक लागए आ अहाँ ओकरा दोबारा सुनए चाहैत छी
तँ ताहि लेल " फेरसँ कहू" एहन वाक्यक प्रयोग करू। उर्दूमे एकरा "मुकर्रर
" कहल जाइत छै मुदा मैथिलीमे" फेरसँ कहू" एहन वाक्यक प्रयोग हेतै।
"दोसर बेर कहियौ" वा " दोबारा कहियौ" एनाहुतो कहल जा सकैए।
31)
इल्मे अरूज- मने अरबी छंद शास्त्र
32)
अरूजी- मने अरबी छंद शास्त्रक ज्ञाता।
33)
इस्लाह गुरु-शिष्य परंपराक अंतर्गत शाइरी सिखनाइ। केखनो काल कोनो
गजलकेँ अरूजीसँ ठीक कराएबकेँ इस्लाह सेहो कहल जाइत छै। ओना मैथिलीमे साहित्यकार
सभ अपन ज्ञानक पोटरी संदूकमे बान्हि कऽ धऽ दैत छथि जे कहीं हमर ज्ञान दोसर लग नै चलि
जाए। कुंठा एतेक जे ओ अपन संतानोकेँ ऐ ज्ञानसँ दूर राखै छथि। मैथिलीक उल्टा इस्लाह
परंपरामे बाप द्वारा गर्वपूर्वक संतान सभकेँ शाइरी सिखाएल जाइत छलै आ छै।
34)
सौती मोशायरा- ई मोशायरा साधारण मोशायरासँ अलग अछि। पहिने बूझी जे ई
सौती मोशयरा की थिक। अरबी-फारसी-उर्दूमे शाइर सभकेँ बहरक ट्रेनिंग लेल ई सौती
मोशायरा केर आयोजन कएल जाइत छै। ऐ मोशायरामे जे गजल देल जाइत छै ताहिमे अर्थकेँ
कोनो प्रधानता नै रहै छै बस खाली बहर, काफिया आ रदीफ रहबाक
चाही। जेना की एकटा उदाहरण देखू---
उठैए
चलैए खसैए तँ ओ
हँसैए
मरैए गबैए तँ ओ
छलै
आब बुड़िबक बहुत सभ मुदा
हुनक
पाँचटा सन लगैए तँ ओ
पहिने
ऐ दूटा शेरक मात्रा क्रम देखी ई मात्रा क्रम अछि लघु-दीर्घ-दीर्घ-लघु-दीर्घ-दीर्घ-लघु-दीर्घ
आब
कने पहिल शेरकेँ देखू कोनो खास अर्थ नै निकलि रहल छै ऐ शेरक। तेनाहिते दोसर शेर तँ
आर गड़बड़ अछि। मुदा इएह गड़बड़ी सौती मोशायरा लेल चाही। जँ सौती मोशायरामे एकौटा
एहन शेर आबि गेल जकर कोनो सार्थक मतलब निकलि रहल छै तँ ओ सौती मोशायरा लेल उपयुक्त
नै। मुदा ऐठाम ई धेआन राखब बेसी जरूरी जे मैथिलीमे बाल गजल सेहो अछि आ बाल गजलमे
किछु शेर एहनो भऽ सकै छै जकर कोनो अर्थ नै होइक। कारण बच्चाकेँ अर्थसँ मतलब नै रहै
छै। देखने हेबै जे माए वा आन कोनो संबंधी बच्चाकेँ उठा कऽ "अर्रररररररररररररररररररररर"
बजै छै आ बच्चा खुश भऽ कऽ हँसै छै तँए बाल गजलमे खूब लय ओ आंतरिक
सुआद चाही।
35)
तरही मोशायरा-- ई एक तरहँक आयोजन थिक जैमे कोनो प्रसिद्ध शाइरक कोनो
गजलक एकटा कोनो पाँति दऽ देल जाइत छै। रदीफ ओ काफिया पुरने गजल जकाँ रहबाक चाही।
आब आन गजलकार सभ एही हिसाबसँ गजल लीखि मोशायरामे प्रस्तुत करै छथि। जे पाँति देल
जाइत छै तकरा " तरह-ए-मिसरा" कहल जाइत छै। तरह-ए-मिसरा केर प्रयोग मतलामे नै हेबाक चाही मने मतला नव
गजलकारक अपने मूल रहै छै। सौती मोशायराक बाद गजलकारक ट्रेनिंग लेल तरही मोशायरा
बहुत प्रभावी होइत छै। अनिचिन्हार आखरपर प्रस्तुत " गजलक
इस्कूल" तरही मोशायरासँ अलग अछि। तरही मोशायरामे देल
पाँतिक काफिया रदीफकेँ ओइ गजलक "जमीन" कहल जाइत छै। जँ अहाँ कोनो शाइरक काफिया रदीफ आ बहर लऽ कऽ नव गजल कहबै तँ
ओकरा अमुक गजलक जमीनपर कहल गजल कहल जाइत छै।
आब
उपरकामे सँ किछु प्रमुख पारिभाषिक शब्दावलीक विस्तृत विवरण देखी—
जेना
की अहाँ सभ बुझैत छी गजल किछु शेरक संग्रह होइत छैक (कमसँ कम पाँच आ बेसीसँ बेसी कतबो)।
किछु लोकक मोताबिक जँ सत्रहसँ बेसी शेर देबाक हुअए तँ फेरसँ एकटा मतला कहू आ शेर कहैत
चलू। आ एना दूगजला, तीनगजला, चौगजला होइत रहत। वर्तमानमे मात्र पाँच, छह, या सात शेर
बला गजल बेसी प्रचलित अछि। ओना गजलक संबंधमे ईहो धेआन राखब जरूरी जे
प्राचीन गजलगो गजलमे ताक (विषम) संख्या
रखैत छलाह जेना 5, 7,9 आदि। एकर कारण ई कहल जाइत अछि जे पहिने
गजलक विषय विरह युक्त प्रेम छल तँए जुफ़्त (सम) के छोड़ि ताक (विषम) के
प्राथमिकता देल जाइत छलै। मुदा आधुनिक गजलगो एहि रुढ़िके तोड़ि देने छथि। आब ई
बूझी जे शेर की थिक। शेर सदिखन दू पाँतिक होइत छैक आ शाइर जे कहए चाहैत अछि ओ
दुइये पाँति मे खत्म भए जेबाक चाही, अन्यथा ओ गजलक लेल
उपयुक्त नहि। आ एहन-एहन गजल जकर हरेक शेरमे अलग-अलग बात कहल गेल हो ओकरा "गैर मुसल्सल" गजल कहल जाइत छैक। किछु गजल एहनो
होइत छैक जकर हरेक शेर एकै विषय पर रहैत छैक। एहि प्रकारक गजलके "मुसल्सल" गजल कहल जाइत छैक, मुदा "मुसल्सल" गजल
बेसी नीक नहि मानल जाइत छै। उर्दूमे पाँतिकेँ "मिसरा" कहल जाइत छैक। शेरक पहिल पाँतिकेँ "मिसरा-ए-उला" आ दोसर पाँतिकेँ "मिसरा-ए-सानी" कहल जाइत छैक।
आब
शेरक किछु उदाहरण देखू---
अला
हुब्बी बेसेहने की फ़ सबहीना
वला
तब्की ख़मूरल अन्दरीना
अर्थ
रे साकी सुन, पेआला उठा कए हमरा एतेक भोरक बचल शराबक पेआला दे की जाहिसँ अन्दरीना (
अन्दरीना सीरीया देशक एकटा जगहक नाम अछि)मे
एकौ ठोप शराब नहि बचै।
(भाषा- अरबी, शाइर उमरु-बिन-कुलसूम अत़गलबी)
अगर
आ तुर्के शीराजी बदस्त आरद दिलेमारा
बखाले
हिन्दुवश बख़शम समरकन्दो बुखारा रा
अर्थ
जँ ओ सुन्दरि महबूब हमर करेज चोरा लेथि तँ हम हुनकर एकटा तिलबा पर समरकंद आ बुखारा
सनसन देश हुनका दए देबैन्ह।
(भाषा- फारसी, शाइर हाफ़िज शीराजी)
उनके
आ जाने से आ जाती है मुँह पर रौनक
वो
समझते हैं कि बीमार का हाल अच्छा है
(भाषा- उर्दू, शाइर गालिब)
बाट
तकैत दिन बीति जाएत बुझलिऐ
आस
तकैत जिनगी बिताएत बुझलिऐ
(भाषा- मैथिली, शाइर गजेन्द्र ठाकुर)
ओ
बिसरि गेलै किए
प्रेम
हेरेलै किए
(भाषा-मैथिली, शाइर अमित मिश्र)
हमर
मुस्कीक तर झाँपल करेजक दर्द देखलक नहि इ जमाना।
सिनेहक
चोट मारूक छल पीडा जकर बूझलक नहि इ जमाना।
(भाषा- मैथिली, शाइर ओमप्रकाश)
बेदरदिया
नहि दरदिया जानै हमर
टाकासँ
जुल्मी प्रेम केँ गानै हमर
(भाषा- मैथिली, शाइर जगदानंद झा " मनु")
एक
झोंका पवनकेँ गुजरि गेल देखू
मोन
मारल सिनेहक सिहरि गेल देखू
(भाषा- मैथिली, शाइर राजीव रंजन मिश्र)
न
कम सम बहुत नहि समावेश चाही
सधेने
चली बेश ऋण शेष चाही
(भाषा- मैथिली, शाइर विजय नाथ झा)
टूटल
छी तँइ गजल कहै छी
भूखल
छी तँइ गजल कहै छी
(भाषा- मैथिली, शाइर जगदीश चंद्र ठाकुर अनिल)
रहू
कमल सन सदा सुवासित
बनू
मनोहर हवा सुवासित
(भाषा- मैथिली, शाइर योगानंद हीरा)
जँ
उपरका शेर सभके देखबै तँ पता लागत जे ई सभ दुइये पाँतिके छैक आ जे बात कहल गेल छैक से पूरा-पूरी छैक। संगे-संग
दूनू पाँतिक छंद (मात्राक्रम) एकै छै। इएह भेल शेर। गजलसँ जुड़ल
किछु आर पारिभाषिक शब्द आगू देल जा रहल अछि। बिना एकरा बुझने गजल नहि बुझल
जा सकैए।